text:
Sinursuran: Kolum ni Jobert M. Pacnis
(Umuna iti dua a paset)
MANGRUGI iti arinunos ti Mayo ti panagruar dagiti pinia ditoy ilimi a Ballesteros, Cagayan. Kadawyan a maimulmula dagitoy kadagiti bakras ti turod ken bantay iti barangay ti Maburil (Cabanabaan area). Malaksid iti panagtalon, daytoy ti maysa a pagkakuartaan dagiti agindeg nga apagisu a pangalaanda iti igatangda kadagiti masapsapul dagiti annakda iti panaglukat ti klase.
Nasam-it dagiti pinia a maapit ditoy. Uray kitkitaem a nalangto (green) ti marisda, dika agpangadua a manggatang ta sigurado a di naalsem. Agpateg iti P35-P50 dagiti dadakkel nga agdagsen iti nasurok a sangakilo agingga’t tallo kilo. Dagiti babassit, mabalin a P25 ti tallo a bukel.
Kuliglig ti kadawyan a pakailuganan dagiti maapit a pinia a mailako iti sentro. Ken angkaten dagiti negosiante nga ibiahe iti Ilokos ken dadduma pay a paset ti Cagayan. Sabali laeng dagiti mairuar iti haywey tapno mailako kadagiti kalkalapaw a naipatakder iti igid ti kalsada. Ken kasta metten dagiti maisursor kadagiti nadumaduma a barangay babaen met laeng ti kuliglig. Sumrek dagitoy uray kadagiti kasulinekan a kabalbalayan. Naruamen dagiti kailian a no kastoy a panawen nga adda mangngegda nga ungor ti kuliglig, ammoda lattan nga addan dagiti aglako iti naimas ken nalaka a pinia.
Wen, saan pay a sementado ti dalan a sumrek iti nasao a barangay. Nalubo no katudona ken natapok no kalgaw. Di nga ab-ababa ngem 30 minuto a biahe ti kuliglig agingga iti sentro. Adda met ketdi traysikelen a sumsumrek ditoy ngem manmano laeng. Ngarud, ti kuliglig ti kangrunaan a klase ti transportasion a mangiruar kadagiti dadduma pay a produktoda kas iti irik, aba, saba ken balanghoy.
Kinapudnona, ti met la kuliglig ti us-usaren dagiti agindeg no makitiendada kadagiti aldaw ti Huebes ken Domingo a dapon ti ili. Kasta met dagiti annak nga agbasbasa kadagiti tallo a hayskul (maysa a pampubliko ken dua a pribado) iti sentro. Napnapno iti estudiante dagiti kuliglig no kasta a panagbabasa. Dagitoy ti agitulod kadakuada.
Idi addaak pay iti pribado (nagdamuak a nagisuruan dagiti nasao a dua nga institusion) a pagadalan iti ilimi, nayestoria dagiti estudiantemi a sada la agbayad iti akinkukua ti kuliglig no agtapos ti bulan. Ngem saan a kuarta (ta narigat kadakuada ti adda ig-iggamanna a kanayon). Sangatungbo nga irik iti makabulan. Maitulodda iti agsapa sada met laeng masukon iti malem a panagaawid.
Kasla baliktad, mabalin a makunayo, ka-Sinursuran. Ngem bayat ti kaaddak kadagiti pribado a pagadalan ti hayskul iti ilimi, napaliiwko a dagiti nakukurapay nga annak ti adda ditoy. Isuda dagiti naggapu kadagiti nasulinek a barangay a nagrigat pay nga iremedioda ti balonenda iti inaldaw. Iti panagdamdamagko kadakuada, saanda kano a kabaelan ti agbasa iti pampubliko ta agkarasanetset dagiti proyekto nga adda pannakainaigna iti kuarta. Naimbag kano iti pribado ta naluklukay la bassit ken maawatanmi ti kasasaadda.
Wen, ta dagiti adda mabalinna, isudan ti adda iti pampubliko ket kapaliiwanen a kasla agpipinnangatoda iti panagpatayab iti partuatda nga ullaw. Nagdadakkelan dagiti idonarda wenno ikontribusionda a para proyekto iti klasrumda. Mabain ti nakurapay a mailaok kadakuada. No met panagkandidata ti saritaan, umabot pay iti nasurok a sangagasut a ribu ti makoronaan nga Ari ken Reyna.
Idinto a dagiti adda iti baba ti panagbiagna, isudan ti nagdudupudop iti pribado a pagadalan yantangay libre met laeng ti tuition fee. Ti gobierno ti makaammo iti bayadanda koma a P2,500 iti kada tawen (nasuroken a P5,000 itan). Naimbag kano ditoy ta saanda nga agbibinnain no kasta a meeting ta nobenta porsiento ti kapadada ti estado ti panagbiag.
Baliktad idi siak ti hayskul! Iti pribado ti yan dagiti matangtangad ti pamiliana iti ilimi idinto a dakami iti baba, adda a nagsasarak iti pampubliko a pagadalan.
(Adda tuloyna)


c: text/html

text:
ADDA kadi pay nauneg a kaipapanan ti kinamaingel kadagiti kaaduan a Pilipino iti agdama a henerasion? Daytoy a saludsod ti nasken nga amirisen ken sungbatan dagiti umili iti panangrambak ti maika-74 nga Araw ng Kagitingan wenno Aldaw ti Kinamaingel ita nga Abril 9, 2016.
Tinawen a maramrambakan ti Aldaw ti Kinamaingel kas panangilagip ti kinatan-ok ken kinabannuar dagiti Pilipino a nangidaton ti biagda ken nangibuis ti darada para ti pagilianda. Daytoy nga aldaw ket sigud a maaw-awagan ti Fall of Bataan Day kas panangilagip ti pannakaparmek ken isusuko dagiti soldado a Pilipino ken Amerikano kadagiti kabusor a Hapones idi Abril 9, 1942 kabayatan ti Maikadua a Gubat iti Sangalubongan. Rinibribu a Pilipino dagiti natay iti nadara a gubat iti Bataan Peninsula a nagbalin a sentro ti panagraranget sakbay ti pannakaparmek ti nagtipon a puersa dagiti Pilipino ken Amerikano. Malaksid kadagiti linak-amda a sugat manipud kadagiti nabileg nga armas dagiti kabusor, adu kadagiti natay ket gapu iti sakit, kapsut ken nakaro a bisin.
Kalpasan ti panaglibas ni General Douglas McArthur, Commander ti Allied Forces iti Far East, manipud Pilipinas a nagturong sadiay Australia, nabati ni Major General Edward King a mangidaulo kadagiti lumablaban nga Allied Force iti Bataan Peninsula. Ngem gapu ti kinaadu ken kinabileg dagiti Hapones, naibusan dagiti Pilipino ken Amerikano kadagiti bala, taraon, danum ken agas. Napilitanda a simmuko kadagiti kabusor.
Nasurok a 80,000 a soldado a Pilipino ken Amerikano dagiti simmuko kadagiti Hapones ket nagbalinda a prisoners of war. Manipud Mariveles, Bataan, nagnada iti nasurok a 100 a kilometro, aginggana sadiay San Fernando, Pampanga a nakailugananda kadagiti de-kahon a tren a naipan iti Concentration Camp sadiay Camp O’ Donnel, Capas, Tarlac. Kabayatan ti dayta a panagdaliasat dagiti balud iti nakaam-ames a Death March, agarup 10,000 dagiti natay gapu iti kapsut, bisin ken nakaro a pannakaparparigat. Dinuyok lattan ti bayoneta dagiti naranggas a Hapones dagiti saanen a nakapagna a balud ket nabatin dagiti bangkay a nakawalang iti dalan. Dagiti nagasat a nakalibas ket kimmapponda kadagiti gerilia ken intultuloyda ti limmaban kadagiti Hapones.
Tapno mataginayon iti lagip dagiti Pilipino iti dayta a nadangkok a paset ti pakasaritaan ti Pilipinas, naipasdek ti Dambana ng Kagitingan ken natayag a krus sadiay alimpatok ti Bantay Samat, Pilar, Bataan tapno maipalagip ti sakripisio dagiti soldado a Pilipino ken Amerikano bayat ti Maikadua a Gubat iti Lubong.
Nagadu a Pilipino a turista dagiti sumarsarungkar kadagiti nalatak a tourist destinations kadagiti nagduduma a pagilian iti lubong. Ngem adu kadagiti Pilipino ti awan ti essemna a makabaddek itoy a paset ti pagilian a nakaibuisan ti dara dagiti maingel tapno marubroban ti bumabaaw a rikna ti panagayat iti pagilian
Maamiris ngata pay dagiti agkabannuag ken agtutubo iti agdama a henerasion ti kaipapanan dayta a monumento ken ti sakripisio dagiti maingel a nangidaton ti biagda kabayatan ti pannakirangetda kadagiti kabusor a nangsakup ti Pilipinas? Ammoda ngata nga idi rauten dagiti Hapones ti Pilipinas ket dagiti Pilipino nga agtutubo a makabael ket naawagan nga agserbi a soldado. Dagiti nagturpos ken kadete ti Reserve Officer Training Course kadagiti unibersidad ken kolehio ket nagsanay a soldado ken naibaonda iti gubatan. Adu kadakuada dagiti nagdisnudo a simrek a soldado, saan a gapu iti awatenda nga adu a sueldo ken benepisio, ngem gapu ti ayatda nga agserbi iti pagilian uray kaibatogan ti panangisugalda ti kakaisuna a biagda.
Iti agdama a panawen, sumangsango manen ti Pilipinas iti pangta ti pannakasakup ti ganggannaet a pagilian. Agtultuloy ti panangsakup ti China kadagiti isla a paset ti pagilian sadiay West Philippine Sea. Ikagkagumaan ti Pilipinas a marisut ti susik iti nakappia a wagas babaen ti panagkamang iti International Arbitration Court ti United Nations. Ngem respetarento ngata ti China ti pangngeddeng ti Korte? Madadaan pay ngata dagiti Pilipino a mangidaton ti biagda no saan a mapengdan ti pannakasakup dagiti teritorio ti pagilian. (Eden A. Alviar)

robotstxt: allowed

filter: keep


text:
Pamplona, Cagayan
Ti Pamplona ket maysa a maika-4 a klase nga ili iti probinsia ti Cagayan iti Filipinas.
Dagiti baranggay[urnosen | urnosen ti taudan]
Ti ili ti Pamplona ket nabingbingay a politikal iti 18 a barbaranggay.[2]
- Abanqueruan
- Allasitan
- Bagu
- Balingit
- Bidduang
- Cabaggan
- Capalalian
- Casitan
- Centro (Poblacion)
- Curva
- Gattu
- Masi (isu ti dati a Zimigui-Ziuanan[4])
- Nagattatan
- Nagtupacan
- San Juan
- Santa Cruz
- Tabba
- Tupanna
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Ti maysa a Tignay a Panagsukat ti Nagan ti Baranggay Zimigui-ziuanan, Ili ti Pamplona, Probinsia ti Cagayan, iti Masi". LawPH.com. Naala idi 2011-04-12.
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
TAGUDIN, Ilocos Sur – Nangipasdek ti gobierno probinsial iti quarantine checkpoint iti barangay Bio ditoy iti sanguanan ti panagraira ti sakit ti animal iti Bulacan ken Pampanga.
“Masapul a maipasdek daytoy a mangprotehir kadagiti tarakentayo nga animal kadagiti addaan sakit nga aggapu iti nadumaduma a probinsia,” kinuna ni Savellano idinto nga innayonna a paset daytoy a gannuat iti panangpapigsa iti livestock industry iti Ilocos Sur.
Linuktan itay Agosto 1 ni Gov.Deogracias Victor “DV” Savellano ti pakaikuarantinan dagiti animal iti Barangay Bio ditoy tapno mainspeksionda no adda sakitda wenno awan sakbay a mapalubosanda a maiserrek iti probinsia.
Timmabuno iti inagurasion da PNP provincial director P/Sr. Supt. Jessie Cardona, pannakabagi ti Department of Agriculture, Region I, Sangguniang Panlalawigan Member Robert Tudayan, Ilocos Sur 2nd Engineering District, District Engineer Rey Elaydo, Vice Mayor Rogelio Lorenzana, ken kameng ti media.
Kinuna ni Savellano a 24 nga oras a maipakat ti quarantine babaen ti panagkikinnamayyet ti provincial government, provincial veterinary office, Philippine National Police, munisipalidad ti Tagudin, Ilocos Sur Polytechnic State College (Tagudin Campus) ken dagiti opisial ken tanod ti barangay Bio.
Kinuna ni Cesar Corpuz, pannakabagi ti DA Region I a naipasdek ti quarantine center tapno masalakniban ti livestock ken poultry industry ti Ilocos Sur kadagiti maiserrek iti probinsia nga animal nga addan sakit.
Inyunay-unay ni Savellano a saan a pagkuartaan ken paggastuan daytoy a gannuat no di tapno matulongan dagiti mannalon iti probinsia.
Kinunana a naipasa ti resolusion a pannakaipasdek ti quarantine center iti Bio, Tagudin idi bise gobernador pay laeng ket iti daytoy a panagtugawna a kas gobernador, “kasapulan ti pannakaipasdekna gapu iti daydiay objective a papigsaentayo ti hog industry ken mangprotektar metten iti probinsia manipud kadagiti sakit nga aggapu iti nadumaduma a probinsia.”
Kinuna ni Savellano a sumarsaruno a maipasdek ti pagkuarantinan iti nagbeddengan ti Ilocos Sur ken Ilocos Norte ken iti boundary ti probinsia iti Abra.
Agraira ti sakit ti baboy iti Bulacan ken Pampanga ket ginasuten dagiti natay.#


text:
PROKLAMASION DAGITI NABUTOSAN NGA OPISIAL. Naisem a nagparetrato da
Councilor Kulafu “Roy” Trinidad (sango) ken dagiti kakaduana a kameng ti sangguniang bayan a pakaibilangan da Minard Tumacdang, Beberly Dario, Maricel T. Balingsat, Rodolfo Madarang Galimba, Jr. ken Vice Mayor Moises Galangco. Naggiddan dagiti nabutosan nga opisial iti probinsia manipud iti gobernador, diputado iti umuna ken maikadua a distrito, mayor, bise mayor, ken konsehal a nagsapata iti seremonia a naangay iti Vigan City Convention Center idi Hunio 2 a naigiddan pay iti panagkasangay ni Gov. Ryan Singson.
PROKLAMASION DAGITI NABUTOSAN NGA OPISIAL.
PROKLAMASION DAGITI NABUTOSAN NGA OPISIAL. Naisem a nagparetrato da


text:
TAGUDIN, Ilocos Sur – Walo a tattao a pakaibilangan dagiti dua a drayber ti nadun-dunor ken naiyospital gapu iti panangsapgid ti maysa a kotse iti maysa a traysikel iti national highway ti Barangay Borono, ditoy nga ili iti agsapa ti Mayo 3.
Naitaray para iti pannaka-agasda iti Ilocos Sur District Hospital, Barangay Bio, Tagudin ti drayber ti traysikel a ni Jonel Hortizuela y Cuello, 35, residente iti Barangay Pattiqui, Sta. Cruz, Ilocos Sur agraman dagiti pasaherona a pakaibilangan da Cristina Pagaduan y Somera, 41, Sherika Javillonar y Salanguste, 19, estudiante agpada a residente iti Barangay Borono, Tagudin, Ilocos Sur; Erlinda Gabatino y Bukiran, 66, naasawaan ken residente iti Brgy. Pattiqui, Sta Cruz Ilocos Sur; ken Jocelyn Dulay y Nerona, 42, tindera, ken resi-dente iti Barangay Casilagan, Sta. Cruz.
Naipatsek-ap met iti nasao nga ospital da Francis Alfaro y Amayao, 35, naasawaan, mangisursuro, nagmaneho iti Mitsubishi Mirage Sedan ken residente iti #42 Caloocan City, National Capital Region; ken dagiti pasaherona a da Ailyn Barcelon y Pascual, 30, awanan asawa, maestra ken ti anak daytoy a ni Althea Barcelon Strada, nga agpada a residente Brgy. Sta Cruz, Dasmarinas, Cavite City.
Nakaro ti dadael ti makinsango a pilid ti traysikel idinto nakuppil ti sungo ti Mitsubishi.
Iti panagimbestiga dagiti polis, agpaamianan a direksion ti kotse ket idi makadanon iti nakapasamakan ti aksidente, mapapati nga inobertekan ni Alfaro ti maysa a di nailasin a behikulo ket nasapgidna ti traysikel iti abagatanen nga abaga ti kalsada a nakadunoran dagiti naglugan.#


text:
BANTAY, Ilocos Sur – Agannad kadagiti nakamotorsiklo a tattao nga agisursursor iti lakoda nga pestisidio ken abono kadagiti barangay, imballaag ti maysa nga opisial ti Pesticide and Fertilizer Authority.
Segun ken ni PFA provincial officer Rey Segismundo, maiparparit ti kastoy a wagas ti panaglako ti pestisidio agsipud iti posibilidad a peke dagiti tagilakoda.
Indagadag ni Segismundo a gumatang dagiti mannalon kadagiti autorisado nga aglako iti pestisidio ken abono nga adda puestoda tapno masigurado a genuine ti ilakoda.#


text:
Thursday, September 7, 2017
NISTC PUBLIC MARKET, NAANNAYAS TI OPERASIONNA
Cabugao, Ilocos Sur – Iti interview ken ni Mrs. Norma S. Bertumen, Market Supervisor iti Opisinana iti NISTC Public Market itay nabiit, kinunana nga itultuloyda nga ited ti napintas a pannakaipaay ti serbisio kadagiti aggatang/aglaklako babaen kadagiti sumaganad:
1. Agtultuloy a pannakalinis a nasayaat ti las-ud ti Tiendaan (NISTC Public Market) ken iti itutulongda a mangbunag kadagiti dadduma pay a wara nangruna kadagiti selopin (non-biodegradable materials) ket agtultuloy nga isayangkat dagiti Personnel ti NISTC Public Market a tumulong nga agikkat kadagiti rugit.
2. Maar-aramid iti pannaka- “Flushing” ti basar ken stalls iti paglakuan ti ikan ken karne (mamindua ti makalawas) ken maasikaso pay ti septic tank.
3. Maar-aramid ti inspeksion kadagiti ambulant vendors babaen iti panangpalagip ti Public Sanitary Inspector ti LGU-Cabugao kadagiti Food Handlers nga aglaklako iti ikub ti Tiendaan.
4. Agtultuloy met ti koordinasion ti Opisina ti MENRO-LGU Cabugao ken ni Mrs. Bertumen iti patinayon a pannakadalus ti agsumbangir ti Kalsada Nasional iti batog ti Tiendaan agraman kadagiti drainages tapno agtultuloy a nasigo ti sanitasion ken nasalun-at nga aglawlaw ti NISTC Public Market a para met laeng iti sapasap.
5. Adda regular a koordinasionda iti Department of Trade and Industry (DTI)-Vigan City iti pakaseknan iti presio ken pagkiluan iti Tiendaan. Naipasdek ti masasao a: “Timbangan ng Bayan” iti dua a disso, ti kanatengan ken kakarnean/kaikanan tapno adda pangpasingkedan dagiti aggatgatang no umisu met laeng ti kilo iti nagatangda ken agpatingga laeng iti 15 Kilograms ti pagkiluan a libre.
Malaksid iti pannakamonitor iti presio, pagkiluan, pasilidades ti tiendaan ket maipampamaysa iti pannakamantener ti kinadalus ti uneg ken aglikmut ti tiendaan nangruna kadagiti Comfort Rooms (CRs).
Nupay kasta, agtultuloy ti umay makitienda uray pay kadagiti agindeg iti kabangibang nga ili nangruna a mangpaadu ti malakuan dagiti adda iti puestona iti Tiendaan.
Dagitoy nga agtultuloy a panagsayaat ti Tiendaan ket resulta iti nasamay a Direktiba ti Munisipio nga idauluan ni Mayor Josh Edward S. Cobangbang ken ipatungpal ti Management Staff iti NISTC Public Market. # (Web In-Action)
1. Agtultuloy a pannakalinis a nasayaat ti las-ud ti Tiendaan (NISTC Public Market) ken iti itutulongda a mangbunag kadagiti dadduma pay a wara nangruna kadagiti selopin (non-biodegradable materials) ket agtultuloy nga isayangkat dagiti Personnel ti NISTC Public Market a tumulong nga agikkat kadagiti rugit.
2. Maar-aramid iti pannaka- “Flushing” ti basar ken stalls iti paglakuan ti ikan ken karne (mamindua ti makalawas) ken maasikaso pay ti septic tank.
3. Maar-aramid ti inspeksion kadagiti ambulant vendors babaen iti panangpalagip ti Public Sanitary Inspector ti LGU-Cabugao kadagiti Food Handlers nga aglaklako iti ikub ti Tiendaan.
4. Agtultuloy met ti koordinasion ti Opisina ti MENRO-LGU Cabugao ken ni Mrs. Bertumen iti patinayon a pannakadalus ti agsumbangir ti Kalsada Nasional iti batog ti Tiendaan agraman kadagiti drainages tapno agtultuloy a nasigo ti sanitasion ken nasalun-at nga aglawlaw ti NISTC Public Market a para met laeng iti sapasap.
5. Adda regular a koordinasionda iti Department of Trade and Industry (DTI)-Vigan City iti pakaseknan iti presio ken pagkiluan iti Tiendaan. Naipasdek ti masasao a: “Timbangan ng Bayan” iti dua a disso, ti kanatengan ken kakarnean/kaikanan tapno adda pangpasingkedan dagiti aggatgatang no umisu met laeng ti kilo iti nagatangda ken agpatingga laeng iti 15 Kilograms ti pagkiluan a libre.
Malaksid iti pannakamonitor iti presio, pagkiluan, pasilidades ti tiendaan ket maipampamaysa iti pannakamantener ti kinadalus ti uneg ken aglikmut ti tiendaan nangruna kadagiti Comfort Rooms (CRs).
Nupay kasta, agtultuloy ti umay makitienda uray pay kadagiti agindeg iti kabangibang nga ili nangruna a mangpaadu ti malakuan dagiti adda iti puestona iti Tiendaan.
Dagitoy nga agtultuloy a panagsayaat ti Tiendaan ket resulta iti nasamay a Direktiba ti Munisipio nga idauluan ni Mayor Josh Edward S. Cobangbang ken ipatungpal ti Management Staff iti NISTC Public Market. # (Web In-Action)
Posted by Bayan ng Cabugao, Ilocos Sur at 9:22 AM
Subscribe to: Post Comments (Atom)


text:
CAOAYAN, Ilocos Sur – Masitar dagiti motorista a sumrek iti daytoy nga ili a nakahelmet.
Segun iti report, naisingasing ti pannakasitar dagiti nakahelmet a motorista iti sanguanan dagiti mapapati a naisayangkat a krimen ditoy nga ili a nakaluganda iti motorsiklo ken nakahelmet dagiti perpetrators.
Nupay kasta, adda nailian nga ordinansa a mangibilbilin ti panagusar dagiti motorista iti helmet no agdaldaliasatda iti national highway.
Ngem kinuna ti maysa a konsehal a saan met a highway dagiti kalsada ditoy nga ili.#


text:
Eudicotidae
Ti Eudicotidae ket dagiti monopiletiko a klade dagiti mula nga agsabsabong a tinawtawagan kadagiti tricolpate wenno dagiti saan a magnoliid a dicot babaen dagiti dati a mannurat. Ti botaniko a pannakaibaga ket naipayammo idi 1991 babaen ti ebolusionario a botaniko a ni James A. Doyle ken paleobotaniko a ni Carol L. Hotton tapno maiyunayunay ti kinaudi nga ebolusionario panagtitipon ti tricolpate a dicot manipud ti nasapsapa, dagiti saan unay a naipangruna, a dicot.[1] Ti asideg a pannakaikabagian kadagiti mula nga agsabsabong iti bukbukel a mota ti tricolpate ket immuna idi a makitkita kadagiti morpolohiko a panagadal kadagiti nagbibingayan a tinawid a karakter. Dagitoy a mula ket addaan kadagiti naisangayan a ugali kadagiti bukodda a bukkel ti mota a mangipakpakita ti tallo a colpi wenno dagiti gurit a kaabay ti polar nga aksis. Ti kinaudi a molekular nga ebidensia ket nangpasingked ti henetiko a batayan para iti ebolusionario a pannakaikabagian dagiti mula nga agsabsabong iti bukbukel ti mota ken ti dicotyledon nga ugali ti tricolpate. Ti pnangibaga ket kaibuksilanna dagiti "agpayso a dicotyledon" gapu ta aglaon ti kaaduan kaadgiti mula a naikeddengen a dagiti dicot ken addaan ti panangilasin kadagiti dicot. Ti panangipaga ti "eudicotidae" ket kanungplanen a kaaduan a naampon iti botanika tapno mangibaga ti maysa kadagiti dua a kadakkelan a klade dagiti angiospermae (buklen tisumurok a 70% dagiti sebbanagn ti angiospermae), ti sabali pay ket dagiti dagiti monocot. Dagiti natidda nga angiospermae ket masansan a naibagbaga a kas dagiti basal nga angiospermae wenno dagiti paleodicot ngem dagitoy a panangibaga ket saan pay nga adu wenno kankanayon a naampon gapu ta saanda a mangitudo ti maysa agrupo ti monopiletiko.
Ti sabali pay a nagan para iti eudicotidae ket dagiti tricolpate, ti nagan a mangitudo ti naguritan nga estruktura iti mota. Dagiti kameng ti grupo nga addaan ti tricolpate a mota, wenno dagiti porma a naala iti daytoy . Dagitoy a mota ket addaan ti tallo wenno ad-adu pay a babassit nga abut a naikabil iti gurit a tinawtawagan iti colpi. Iti pannakaigiddiat, kaaduan kadagiti sabali a agbukel a mulmula (nga isu ti gymnospermae, dagiti monocot ken dagiti paleodicot) ket agpataudda kadagiti monosulcate a mota, nga addaan ti agmaymaysa a bassit nga abut a nikabil iti sabali a turongna a gurit a tinawtawagan iti sulcus. Ti nagan a "tricolpate" ket kinaykayat dagiti botaniko tapno maliklikan ti pannakaallilaw kadagiti dicot, ti grupo a saan a monopiletiko(Judd & Olmstead 2004).
Adu kadagitinadayeg a mula ket dagiti eudicots, a mairaman kadagiti adu a masida a mulmula, kaykayo, ken dagiti ornamental. Adda met dagiti kadawyan ken pamiliar a eudicotidae ket mangiraman ti kamkameng ti pamilia ti mirasol kasla ti kadawyan a dandelion, ti forget-me-not, repolio ken dagiti sabali pay a kameng iti pamiliana, iti mansanas, buttercup, arse ken macadamia. Kaaduan kadagiti adu ti bulongna a kayo iti tengna a latitud ket tagikua pay dagiti eudicotidae, malaksid kadagiti kayo ti magnolia ken tulipa a tagikua ti magnoliids, ken Ginkgo biloba a saan daytoy nga angiospermae.
Ti nagan nga "eudicotidae" ket inus-usar iti sisitema APG, ti 1998, ken sistema APG II, ti 2003, para itipanangidasig kadagiti angiospermae. Daytoy ket maipakat ti klade, ti grupo ti monopiletiko, a mangiraman ti kaaduan kadagiti (dati) dicot.
Dagiti subdibision[urnosen | urnosen ti taudan]
Dagiti eudicotidae ket mabaln met a mabingbingay kadagiti dua a grupo: dagiti basal a eudicotidae ken dagiti bugas a eudicotidae.[2] Dagiti basal nga eudicotidae ket maysa nga inpormal a nagan para kadagiti grupo ti parapiletiko . Dagiti bugas nga eudicotidae ket dagiti grupo ti monopiletiko.[3]
Ti maikadu apanagadal ket nangisingasing idi a dagiti buagas nga eudicotidae ket mabalinda met a mabingbingay kadagiti dua a klade- Pentapetalae - a mangbukel kadagiti amina a eudicotidae malaksid kadagiti Gunnerales - ken Gunnerales.[4]
Ti Pentapetalae ket mabalin met a mabingbingay kadagiti tallo a klades:
- (i) ti "superrosid" a klade a mangbukel kadagiti Rosidae, Vitaceae ken Saxifragales
- (ii) ti "superasterid" a kalde a mangbukel kadagiti Berberidopsidales, Santalales, Caryophyllales ken Asteridae
- (iii) Dilleniaceae
Iti kaunegan dagiti bugas nga eudicotidae, dagiti kadakkelan a grupo ket dagiti "rosidae" (bugas a grupo nga addaan ti prefix nga "eu−") ken dagiti "asterids" (bugas a grupo nga addaan ti prefix nga "eu−").
- eudicotidae :
- dagiti bugas a udicotidae :
Iti ad-adu pay a salaysay, iti kaunegan ti tunggal amaysa a klade adda met dagiti saan a naipuesto a pamilia ken dagiti urnos (dagiti saan a naipuesto a henero ket saan a naibagbaga):
- klade ti 'eudicotidae
- pamilia ti Buxaceae [+ pamilia ti Didymelaceae]
- pamilia ti Sabiaceae
- pamilia ti Trochodendraceae [+ pamilia ti Tetracentraceae]
- urnos ti Ranunculales
- urnos ti Proteales
-
- klade dagiti bugas a eudicotidae
- pamilia ti Aextoxicaceae
- pamilia ti Berberidopsidaceae
- pamilia ti Dilleniaceae
- urnos ti Gunnerales
- urnos ti Caryophyllales
- urnos ti Saxifragales
- urnos ti Santalales
-
- klade ti rosids
- pamilia ti Aphloiaceae
- pamilia ti Geissolomataceae
- pamilia ti Ixerbaceae
- pamilia ti Picramniaceae
- pamilia ti Strasburgeriaceae
- pamilia ti Vitaceae
- urnos ti Crossosomatales
- urnos ti Geraniales
- urnos ti Myrtales
-
- klade ti eurosids I
- pamilia ti Zygophyllaceae [+ family Krameriaceae]
- pamilia ti Huaceae
- urnos ti Celastrales
- urnos ti Malpighiales
- urnos ti Oxalidales
- urnos ti Fabales
- urnos ti Rosales
- urnos ti Cucurbitales
- urnos ti Fagales
-
- klade ti eurosids II
- pamilia ti Tapisciaceae
- urnos ti Brassicales
- urnos ti Malvales
- urnos ti Sapindales
-
-
- klade ti asterids
- klade ti euasterids I
- pamilia ti Boraginaceae
- pamilia ti Icacinaceae
- pamilia ti Oncothecaceae
- pamilia ti Vahliaceae
- urnos tiGarryales
- urnos ti Solanales
- urnos ti Gentianales
- urnos ti Lamiales
-
- klade ti euasterids II
- pamilia ti Bruniaceae
- pamilia ti Columelliaceae [+ family Desfontainiaceae]
- pamilia ti Eremosynaceae
- pamilia ti Escalloniaceae
- pamilia ti Paracryphiaceae
- pamilia ti Polyosmaceae
- pamilia ti Sphenostemonaceae
- pamilia ti Tribelaceae
- urnos ti Aquifoliales
- urnos ti Apiales
- urnos ti Dipsacales
- urnos ti Asterales
-
-
-
Nota : “ + ....” = pagpilian, a kas maysa a nailasin kadagiti dati a pamilia.
Dagiti nagibasaran[urnosen | urnosen ti taudan]
- ^ Endress, Peter K. (Oktubre 2002). "Morpolohia ken Angiosperma Sistema iti Molekular a Panawen". Botanical Review. Estruktural a Sistematika ti Botanika: Ti Timpuyogan a Pakalaglagipan kenni William C. Dickison. 68 (4).
- ^ Worberg A, Quandt D, Barniske A-M, Löhne C, Hilu KW, Borsch T (2007) Pilohenia dagiti basal nga eudicotidae: panirigan manipud tisaan nga agkodigo ken napardas nga agbalbaliw a DNA. Dagiti organismo, Dibersidad ken Ebolusion7 (1), 55-77.
- ^ Douglas E. Soltis, Pamela S. Soltis, Peter K. Endress, ken ni Mark W. Chase. Pilohenia ken Ebolusion dagiti Angiospermae. Sinauer Associates: Sunderland, MA, USA. (2005).
- ^ Moore MJ, Soltis PS, Bell CD, Burleigh JG, Soltis DE (2010) Pilohenetiko a panagusig kadagiti 83 a plastid a genes ketmangpasayaat a mansolbar ti nasap a dibersipikasion dagiti eudicotidae. Proc Natl Acad Sci USA
- Doyle, J. A. & Hotton, C. L. Dibersipikasion ti nasapa a pula ti sabong ti angiospermae iti kladistiko a kontesto. pp. 169–195 in Pollen and Spores. Dagiti Tabas ti Dibersipikasion(eds Blackmore, S. & Barnes, S. H.) (Clarendon, Oxford, 1991).
- Walter S. Judd and Richard G. Olmstead (2004). "Ti panagsukimat ti tricolpate (eudicot) pilohenetiko a pannakaikabagian". Amerikano a Warnakan ti Botanika. 91 (10): 1627–1644. PMID 21652313. doi:10.3732/ajb.91.10.1627. (napno a testo )
- Eudicots iti Stevens, P. F. (2001 ken masakbayan). Website ti Pilohenia ti Angiosperma. Bersion 7, Mayo 2006.
Dagiti silpo ti ruar[urnosen | urnosen ti taudan]
- Midia a mainaig iti Eudicotidae iti Wikimedia Commons
- Eudicots, Gandat ti Web iti Puon ti Biag
- Dicots Dagiti Porma ti Mula a Biag


text:
CANDON CITY – Saan a nagdaksan no di ket nabenepisiaran dagiti mannalon a nagmula iti tabako ti panagtudona itay nabiit, segun iti maysa nga opisial ti National Tobacco Administration.
Kinuna ni Estella de Peralta, branch manager ti NTA a nakabase ditoy siudad, a saan a naapektaran dagiti tabako a mula iti panagtudona iti umuna a lawas ti Pebrero agsipud ta malaksid a saan a napigsa, apagbiit laeng ti panagbayakabakna.
“Beneficial pay laeng (panagtudona),” kinuna ni de Peralta, sana innayon a saan a maapektaran dagiti mula a tabako no “dina la ketdi diretsuen ken ibayag.”
Kinuna ni Mendoza a nupay adda dagiti naawatna a report a nagdandanag dagiti mannalon gapu iti panagtudona kadagiti napalabas a tartaraudi a lawas ti Enero ken umuna a lawas ti Pebrero, awan met ti dimmanon iti opisinada a nadadael a mula a tabako.
Kagura ti tabako ti agpaut a napigsa a tudo agsipud ta no naglayas ti talon, aglungsot dagiti mula a tabako nga agtungpal iti panaglaylay ken pannakatayda.
Kadagiti napalabas a tawen, ti nasapa a panagtutudona a nakagapu ti panaglaylay dagiti mulada a tabako ti nakagapu iti panagpukaw dagiti mannalon ken nakaupayanda a nagmula.
Iti daytoy a bulan, kapadesen ti panaggatud kadagiti pakpakauna a bulong ti tabako tapno matudok ken maipugonda.
Ngem nupay addan dagiti nagatud a bulong, saan pay a nangrugi ti panaggatangan agsipud ta ur-urayen pay laeng dagiti traders ti pormal a panaglukat ti tobacco trading season.
Nupay kasta, mangnamnama dagiti mannalon a nasayaat ti presio ti tabako iti daytoy a tobacco season. Idi napan a tawen, immabut iti nasurok nga P70 kada kilo ti presio ti Grade A a tabako.#


text:
SAN JUAN, Ilocos Sur – Saan laengen a nuang ti mapasumpitan iti BaRangay demo farm no di pay dagiti baka, segun iti project coordinator ditoy itay nabiit.
Kinuna ni Dr. Cesar Soller, coordinator iti nasao a demofarm nga idi damo ket nuang laeng ti mapaspasumpitan iti demofarm ngem agsipud iti tarigagay da Gov. Ryan Singson ken Vice Gov. Deogracias Victor Savellano a ngumato met ti puli dagiti baka iti probinsia isu a nangtreningda iti teknisian a mangsumpit kadagitoy a taraken ken gimmatangda iti semilia ti hybrid a nuang ken baka.
Kinuna ni Soller a mabalinen dagiti adda tarakenda a baka ken nuang ti mapan agpaiskediul iti pannakasumpit kadagitoy lalo iti panawen a nalakada a makaala iti alud.
Naammuan ken ni Soller a libre ti pannakasumpit dagiti baka ken nuang kas paset ti programa ti agrikultura ti gobierno probinsial.#


text:
Quezon, Nueva Ecija
Ti Quezon ket maysa a maika-4 a klase nga ili iti probinsia ti Nueva Ecija iti Filipinas.
Dagiti baranggay[urnosen | urnosen ti taudan]
Ti Quezon ket nabingbingay a politikal iti 16 a barbaranggay.[2]
- Bertese
- Doña Lucia
- Dulong Bayan
- Ilog Baliwag
- Baranggay I (Poblacion)
- Baranggay II (Poblacion)
- Pulong Bahay
- San Alejandro
- San Andres I
- San Andres II
- San Manuel
- Santa Clara
- Santa Rita
- Santo Cristo
- Santo Tomas Feria
- San Miguel
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Ecija". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Ecija". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Martin Luther
Ni Martin Luther (Nobiembre 10, 1483–Pebrero 18, 1546) ket maysa a teologo nga Aleman, maysa nga Augustiniano a monghe, ken maysa nga eklesiastiko a repormista. Dagiti pannursurona ti nangtignay iti Protestante a Repormasion ken nanggubuay kadagiti doktrina ken kultura dagiti tradision a Luteranismo ken Protestantismo. Ti awag ni Luther iti Simbaan a panagsubli kadagiti pannursuro ti Biblia ti nangitunda iti pannakabukel dagiti baro a tradision iti uneg ti Kristianidad ken iti Repormasion a Katoliko, ti pasungbat ti Romano Katoliko kadagitoy a tignay.
Dagiti kontribusion ni Luther iti akinlaud a sibilisasion ket nasursurok pay ngem iti biag ti Simbaan a Kristiano. Dagiti patarusna ti Biblia ti nangirubuat iti pannakabukel ti maysa nga alagaden a bersion iti pagsasao nga Aleman, ken nakanayon iti sumagmamano a prinsipio iti arte ti panagipatarus. Dagiti met himno ni Luther ti nanginspirar iti pannakabukel ti kongregasional a panagkanta iti Kristianidad. Ti panangasawana idi Hunio 13, 1525 ken ni Katharina von Bora, maysa a madre a nangitandudo met iti Protestantismo, ti nangirugi met iti tignay ti klerikal a panagasawa iti uneg ti adu a tradision a Kristiano.


text:
Friday, October 20, 2017
FARM TRACTOR, NAITED ITI ARNAP SUNRISE COOPERATIVE
Cabugao, Ilocos Sur – Naaramid ti pannakaiturn-over ti makinaria a Tractor a nagun-od ti Arnap Sunrise Agrarian Cooperative Association, Inc. manipud iti Departament of Agrarian Reform (DAR) ken kakammayetna ti LGU-Cabugao, Ilocos Sur.
Naaramid ti turnover idi Oktubre 18, 2017 iti sango ti Cabugao Cultural and Sports Complex, Brgy. Rizal, Cabugao, Ilocos Sur.
Indauluan da Mayor Josh Edward S. Cobangbang ken ni YPS Young Mayor Calvin Kenneth Lopez a nangimatang iti pannakai-turnover ti nadakamat a makinaria ken binayabay dagiti Opisiales ti Kooperatiba iti nadakamat a turnover.
Segun ken ni Municipal Agriculturist Robert S. Savella, nagun-od ti nadakamat a makinaria babaen iti naregta a panagkalikagum ti maseknan a Kooperatiba ken babaen iti panangilungalong ti LGU-Cabugao iti Department of Agrarian Reform (DAR)-Agrarian Reform Communities (ARCs).
Innayon ni Mr. Savella a ti nadakamat a makinaria ket maited iti nadakamat a Kooperatiba a naka-base sadiay Barangay Arnap, Cabugao, Ilocos Sur.
Kabayatanna, impeksa met dagiti Opisiales ti asosasion nga immawat kadaytoy iti Department of Agrarian Reform (DAR) ken iti LGU-Cabugao iti panangawatdan ti nadakamat a makinaria kasta metten nga agyamanda met iti agtultuloy a panangtarabay ti LGU-Cabugao nga idauluan ni Mayor Josh Edward S. Cobangbang iti Kooperatiba-da. # (Web In-Action)
Posted by Bayan ng Cabugao, Ilocos Sur at 1:45 PM
Subscribe to: Post Comments (Atom)


text:
Suisa
Nagsasabtan: 46°50′N 8°20′E / 46.833°N 8.333°E
Ti Suisa ket maysa a pederal a repúblika nga ti opisial nga agnagan iti Kompederasion a Suiso ken buklen ti 26 a kanton. Ti Berna ti kapitolio na daytoy. Masarakan ti pagilian iti Laud nga Europa ket kabangibang daytoy ti Alemania iti amianan, ti Pransia iti laud, ti Italia iti abagatan, ken ti Austria ken ti Liechtenstein iti daya.
Palawlawan ti daga ti pagilian a Suisa. Maibingay ti heograpia daytoy iti Alpes, iti Banak ti Suisa ken iti Jura ket 41,285 km2 ti kalawa daytoy. Kaaduan iti 7.9 a riwriw a populasion ti Suisa ket agnaed iti Banak ket ditoy a masarakan dagiti kadaklan a siudad, idinto a buklen ti Alpes ti kalawaan a paset ti teritorio daytoy. Kadagiti kadaklan a siudad ket ti dua siudad sangalubongan ken sentro ti ekonomia a Zúrich ken Ginebra.
Napaut ti pakasaritaan ti neutralidad ti Suisa ket saan pay a nakigubat daytoy iti tukad internasional sipud idi 1815 ken nagkameng laeng daytoy iti Sikakaysa a Papagilian idi 2002. Iti laksid dayta, adda activo a panggannaet a polisía daytoy ket masansan a makipaset kadagiti panagpakappia iti agduduma a paset ti lubong. Ti Suisa ti nagtaudan ti Nalabaga a Krus ket naibatay daytoyy ti adu nga organisasión internacional pakaramanan ti maikadua a kadaklan nga opisina ti Sikakaysa a Papagilian. Maysa daytoy kadagiti nagipasdek a kameng ti Asosiasión ti Nawaya a Komersio ti Europa ken paset pay ti Purok Schengen. Iti laksid dayta, saan daytoy a kameng ti Kappon ti Europa wenno ti Purok nga Ekonómiko ti Europa.
Ti nominal a pakabuklan a produkto doméstiko ti Suisa ket $75,835, ket basar iti daytoy maysa kadagiti kabaknangan a pagilian iti lubong. Adda iti Suiso ti kadaklan a kabaknang tunggal nataengan iti lubong idi 2010 ($372,692 tunggal maysa a tao). Kasta met nga adda iti Suisa ti maysa kadagiti kadaklan a balance ti kuento kas porsiento ti pakabuklan a produkto doméstiko iti lubong, ket sarunuen laeng daytoy ti sumagmamano a pagilian a productor iti lana. Agtultuloy met ti pannakaibilang ti Zúrich ken Ginebra kas maikadua ken maikatlo kadagiti siudad nga addaan iti kasayaatan a kalidad ti panagbiag iti lubong. Inkeddeng ti Sangalubongan a Forum nga Ekonomiko ti Suisa a kas maysa nga umartakan a pagilian iti lubong idi 2010, ket inkeddeng met ti Kappon ti Europa a daytoy ti kainnovativuan a pagilian.
Ti Suisa ket buklen ti tallo a kangrunaan a rehion linguistiko ken kultural. Dagitoy ti Aleman, Pranses, ken Italiano, ket mainayon pay dagiti tanap nga agsasao iti Romanse. Iti kasta a saad, ti Suia ket saan a pagilian a sibabasar iti kadawian nga etnisidad wenno pagsasao. Ti pakakaysaan ti Suisa ket sibabasar iti kadawian a pakasaritaan, iti paglalaeman a panaggatad (pederalismo, dagus a demokrasia, neutralidad) ken iti simbolismo ti Alpes. Según iti kannawidan naipasdek ti Suiso a Konpederasion idi Agosto 1 1291 ket tinawen a marambakan ti Nailian nga Aldaw ti Suisa iti dayta nga aldaw.
Dagiti paammo[urnosen | urnosen ti taudan]
- ^ De jure "pederal a siudad"; de facto a kapitolio. Gapu ti pakasaritaan dagiti pederalismo a sensibilidad, ti linteg a Suiso ket saan nga agnagnagan ti pormal a kapitolio, ken addaan dagiti pagalagadan a kas dagiti korte ket addaan da ti sabsabali a lokasion.
- ^ Tinawtawid. Ti Pederal a Dokumento ti Linteg ket agibagbaga laeng a "nasapa nga Agosto" ken ti tulag ket ti pannakaipabaro iti maysa a nadaananan, nga tattan ket napukaw.
Dagiti nagibasaran[urnosen | urnosen ti taudan]
- ^ Pederal a Batay-linteg, artikulo 4, "Dagiti Nailian a Pagsasao" : Dagiti Nailian a Pagsasao ket Aleman, Pransés, Italiano ken Romansh; Pederal a Batay-linteg, artikulo 70, "Dagiti Pagsasao", parapo 1: Ti dagiti opisial a pagsasao iti Konpederasion ket Aleman, Pransés ken Italiano. Ti Romansh ket opisial to a pagsasao para iti panakisasao kadagiti tattao iti Romansh a pagsasao.
- ^ Maysa a panakayebkas iti Tagsatzung naiyebkas ti Pederal a Batay-linteg a naampon idi 12 Septiembre 1848. Ti maysa a resolusion iti Tagsatzung iti 14 Septiembre 1848 a nainaganan a dagiti kabilegan kadagiti pagadalan a naited para iti ken babaen ti 1815 a Pederal a Tulag ket agpaso iti oras ti batay-linteg iti Pederal a Konsilo, a naaramid idi 16 Nobiembre 1848.
- ^ "Kadakkel ti populasion ken ti nakaramidan ti populasion". Opisina ti Pederal nga Estadistika ti Suiso. Pederal nga Opisina ti Suiso, Neuchâtel. 2010. Naala idi 2011-04-29.
- ^ a b c d "Suisa". Internasional a Pundo ti Paguartaan. Naala idi 2010-04-21.
- ^ "Gini coefficient of equivalised disposable income (source: SILC)". Eurostat Data Explorer. Naala idi 13 Agosto 2013.
- ^ "2014 Human Development Report" (PDF). 14 Marso 2013. pp. 21–25. Naala idi 27 Hulio 2014.
- Suisa
- Dagiti Alpino a pagilian
- Tengnga nga Europa
- Dagiti pagilian idiay Europa
- Dagiti pederal a pagilian
- Dagiti pagilian ken teritorio nga agsasao ti Pranses
- Dagiti pagilian ken teritorio nga agsasao ti Aleman
- Dagiti pagilian ken teritorio nga agsasao ti Italiano
- Dagiti naserraan ti daga a pagilian
- Dagiti liberal a demokrasia
- Dagiti estado a kameng ti La Francophonie
- Dagiti estado a kameng ti Nagkaykaysa a Pagpagilian
- Akinlaud nga Europa


text:
Tigaon, Camarines Sur
Ti Tigaon ket maysa a maika-3 a klase nga ili ken isu ti kapitolio iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Tigaon ket politikal a nabingbingay iti 23 a barbaranggay.[2]
- Abo
- Cabalinadan
- Caraycayon
- Casuna
- Consocep
- Coyaoyao
- Gaao
- Gingaroy
- Gubat
- Huyonhuyon
- Libod
- Mabalodbalod
- May-Anao
- Panagan
- Poblacion
- Salvacion
- San Antonio
- San Francisco
- San Miguel
- San Rafael
- Talojongon
- Tinawagan
- Vinagre
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
SUHETO ITI AKKUB | PAGARIAN TI DIOS—NO APAY A NAGPATEG KEN JESUS
Pagarian ti Dios—No Apay a Nagpateg ken Jesus
Bayat ti ministerio ni Jesus ditoy daga, adu a bambanag ti insurona. Kas pagarigan, insurona dagiti adalanna no kasano ti agkararag, paragsaken ti Dios, ken masarakan ti pudno a kinaragsak. (Mateo 6:5-13; Marcos 12:17; Lucas 11:28) Ngem ti topiko a pagay-ayatna unay nga isarsarita ket ti maipapan iti Pagarian ti Dios.—Lucas 6:45.
Kas nadakamat iti immuna nga artikulo, impamaysa ni Jesus nga ‘inkasaba ken indeklara ti naimbag a damag ti pagarian.’ (Lucas 8:1) Nagnagna iti ginasut a kilometro iti intero a nasion ti Israel tapno isurona kadagiti tattao ti maipapan iti Pagarian ti Dios. Ti ministerio ni Jesus ket nairekord iti uppat nga Ebanghelio a nasurok a 100 a daras a natukoy ti Pagarian. Kaaduan kadagita ket masarakan iti sasao ni Jesus ngem bassit laeng dayta no idilig iti insurona maipapan iti Pagarian ti Dios!—Juan 21:25.
Idi adda ditoy daga ni Jesus, apay a nagpateg kenkuana ti Pagarian? Ammona ngamin nga isu ti pinili ti Dios kas Agturay. (Isaias 9:6; Lucas 22:28-30) Ngem saan a panggep ni Jesus a maitan-ok ken maidaydayaw. (Mateo 11:29; Marcos 10:17, 18) Saanna nga inkaskasaba ti maipapan iti Pagarian para laeng iti pagimbaganna. Kangrunaanna, napateg ken Jesus ti Pagarian ti Dios * gapu iti maipaay dayta para kadagiti ay-ayatenna, iti nailangitan nga Amana ken kadagiti matalek a pasurotna.
TI ARAMIDEN TI PAGARIAN PARA ITI AMA NI JESUS
Ipatpateg unay ni Jesus ti nailangitan nga Amana. (Proverbio 8:30; Juan 14:31) Apresiarenna dagiti nagsasayaat a galad ni Amana kas iti ayat, asi, ken kinahustisia. (Deuteronomio 32:4; Isaias 49:15; 1 Juan 4:8) Kagura la ketdi ni Jesus dagiti maiwarwaras a kinaulbod maipapan iti Amana kas iti ibagbagada a saan a maseknan ti Dios iti panagrigrigat dagiti tattao ken kayat ti Dios nga agrigattayo. Dayta ti maysa a rason no apay a magagaran ni Jesus a mangikasaba “iti naimbag a damag ti pagarian.” Ammo ni Jesus a dayta a Pagarian ti mangisublinto iti nasayaat a reputasion ni Amana. (Mateo 4:23; 6:9, 10) Kasano?
Babaen iti Pagarian, mangaramidto ni Jehova iti dakkel a panagbalbaliw a pakagunggonaan dagiti tattao. “Punasennanto ti amin a lua” iti mata dagiti matalek nga agserserbi kenkuana. Pukawento ni Jehova dagiti pakaigapuan ti panagsangit ken siguraduenna nga “awanton ni patay, awanto metten ti panagleddaang wenno panagsangit wenno ut-ot.” (Apocalipsis 21:3, 4) Usarento ti Dios ti Pagarianna a mangikkat iti amin a rigat a mapaspasaran dagiti tattao. *
Di ngarud pakasdaawan a magagaran ni Jesus a mangipakaammo kadagiti tattao ti maipapan iti Pagarian! Ammona a dayta ti mangipakita iti pannakabalin ken asi ni Amana. (Santiago 5:11) Ammo met ni Jesus a babaen iti Pagarian, magunggonaan dagiti matalek a tattao nga ipatpategna.
TI ARAMIDEN TI PAGARIAN PARA KADAGITI MATALEK A TATTAO
Sakbay nga immay ditoy daga, nagbiagen ni Jesus idiay langit a kadua ti Amana. Pinarsua ti Ama ti amin a bambanag babaen ti Anakna—manipud iti nakaskasdaaw a langlangit agraman dagiti nakaad-adu a bituen, galaksi agingga iti nagpintas a planetatayo, ken dagiti mula ken animal nga adda iti dayta. (Colosas 1:15, 16) Ngem dagiti tattao ti kangrunaan a ‘pakaay-ayatan ni Jesus.’—Proverbio 8:31.
Makita iti ministerio ni Jesus ti panagayatna kadagiti tattao. Sipud idi damo, imbagana nga immay ditoy daga tapno ‘ideklarana ti naimbag a damag’ kadagiti marigrigat. (Lucas 4:18) Ngem saan laeng nga imbaga ni Jesus a kayatna a tulongan dagiti tattao. Imbes ketdi, namin-adu nga impakitana ti panagayatna kadagiti tattao. Kas pagarigan, idi naguummong ti dakkel a bunggoy tapno dumngeg ken Jesus, “simnek ti asina kadakuada, ket inagasanna dagiti masakitda.” (Mateo 14:14) Idi namati ti lalaki nga addaan nakaro a sakit a kabaelan ni Jesus a paimbagen no kayatna, natignay ni Jesus gapu iti ayatna. Inagasanna ti lalaki ken sidudungngo a kinunana: “Kayatko. Madalusanka koma.” (Lucas 5:12, 13) Idi nakita ni Jesus nga agladladingit ti gayyemna a ni Maria gapu iti ipapatay ti kabsatna a ni Lazaro ‘nagsennaay ti espirituna,’ “nariribukan,” ken ‘nagarubos dagiti luana.’ (Juan 11:32-36) Idin, nangaramid iti nakaskasdaaw a banag, pinagungarna ni Lazaro nupay uppat nga aldawen a natay!—Juan 11:38-44.
Siempre, ammo ni Jesus a temporario laeng ti gin-awa nga impaayna. Ammona nga amin nga inagasanna ket agsakitto manen ken matayto met laeng amin a pinagungarna. Ngem ammo met ni Jesus nga interamente a pukawento ti Pagarian ti Dios dagita a problema. Dayta ti makagapu no apay a saan laeng a nangaramid ni Jesus iti milagro, no di ket sireregta nga inkasabana ti ‘naimbag a damag ti Pagarian.’ (Mateo 9:35) Ipakita dagita nga inaramidna no anianto ti aramiden ti Pagarian ti Dios iti intero a daga. Usigem dagiti kari ti Biblia iti masanguanan.
Awanton ti sakit.
“Iti dayta a tiempo maluktanto ti matmata dagidiay bulsek, ket maluktanto ti mismo a laplapayag dagidiay tuleng. Iti dayta a tiempo kumalay-atto daydiay pilay a kas iti panagkalay-at ti kalakian nga ugsa, ket ti dila daydiay umel umkisto gapu iti ragsak.” Kasta met, “awanto ti agtataeng nga agkuna: ‘Masakitak.’”—Isaias 33:24; 35:5, 6.
Awanton ti ipapatay.
“Dagiti nalinteg tagikuaendanto ti daga, ket agtaengdanto nga agnanayon iti dayta.”—Salmo 37:29.
“Alimonennanto ni patay iti agnanayon, ket ti Soberano nga Apo Jehova sigurado a punasennanto ti lulua iti amin a rupa.”—Isaias 25:8.
Mapagungarto dagiti natay.
“Amin dagidiay adda kadagiti pakalaglagipan a tanem mangngegdanto ti timekna ket rummuarda.”—Juan 5:28, 29.
“Addanto panagungar.”—Aramid 24:15.
Addanton balay ken trabaho ti amin.
“Mangbangondanto iti balbalay ket agnaedda; ket pudno unay nga agmuladanto kadagiti kaubasan ket kanenda ti bungada. Saandanto a mangbangon ket sabali ti agnaed; saandanto nga agmula ket sabali ti mangan. . . . Ti aramid dagiti bukodda nga ima usarento a naan-anay dagidiay pinilik.”—Isaias 65:21, 22.
Awanton ti gubat.
“Pagsardengenna dagiti gubat agingga iti ungto ti daga.”—Salmo 46:9.
“Ti nasion saanto a mangitag-ay iti kampilan maibusor iti nasion, saandanto met a sursuruenen ti pannakigubat.”—Isaias 2:4.
Awanton ti agbisin.
‘Ti daga sigurado nga ipaaynanto ti bungana, ti Dios, a Diostayo, bendisionannatayto.’ —Salmo 67:6.
“Maaddanto ti naruay a bukbukel iti daga; iti tapaw dagiti bantay addanto ti panaglaplapusanan.”—Salmo 72:16.
Awanton ti napanglaw.
“Saanto a kanayon a malipatan daydiay napanglaw.”—Salmo 9:18.
“Ispalennanto daydiay napanglaw nga agpatpatulong, kasta met daydiay naparigatan ken siasinoman nga awanan katulongan. Isu maasianto iti daydiay nanumo ken iti daydiay napanglaw, ket dagiti kararua dagidiay napanglaw isalakannanto.”—Salmo 72:12, 13.
No usigem dagitoy a kari maipapan iti Pagarian ti Dios, matarusam kadi no apay a nagpateg ken Jesus ti Pagarian? Idi adda ditoy daga, magagaran a mangisarsarita ti maipapan iti Pagarian iti asinoman a dumngeg ta ammona a kabaelan ti Pagarian a pagpatinggaen amin a problema a makitkitatayo ita.
Kayatmo kadi a sagrapen dagita a kari ti Biblia nga ipaay ti Pagarian? No wen, ammuem ngarud ti ad-adu pay maipapan iti dayta a Pagarian. Ania ti masapul nga aramidem tapno masagrapmo dagiti bendision nga iyegna? Masungbatan dayta iti sumaruno nga artikulo.
^ par. 5 Tukoyen daytoy nga artikulo ti rikna ni Jesus iti agdama gapu ta sibibiag ni Jesus idiay langit. Sipud idi nagsubli idiay langit, sigurado a napateg latta kenkuana ti Pagarian.—Lucas 24:51.
^ par. 8 Tapno maammuam no apay nga ipalpalubos ti Dios nga agrigrigat dagiti tattao, kitaem ti kapitulo 11 ti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
Papel
Ti papel ket ti naingpis a materiales a napataud babaen ti panagtalmeg kadagiti nabasa a sagut, kadawwan daytoy a ti ubaas a selulosa a nagtaod manipud ti tarikayo, dagiti rutay ken dagiti ruot, ken ti panangipamaga kadagitoy kadagiti nalap-it a sabanas.
Ti papel ket adu ti aramatna a materiales nga adu kadagiti usar. Bayat a ti kadawyan nga usar ket para iti panagsurat ken panagimalditan, daytoy pay ket kaaduan a naus-usar a pagbungon a materiales, kadagiti adu a produkto ti panagdalus , kadagiti adu a bilang ti proseso ti industrial ken panagpatakder, ken naus-usar pay daytoy a kas laok ti makan – a naisangsangayan kadagiti kultura ti Asia.
Ti papel ken proseso ti ubaas a panagaramid ti papel ket naibagbaga a napartuat idiay Tsina idi las-ud ti nasapa a maikadua a siglo AD, ken mabalin a nasapsapa ngem ti tawen ti 105 A.D.,[1] babaen ti korte ti eunuko Cai Lun ti Han , urayno ti kasapaan nga arkeolohiko dagiti pirgis ti papel ket nagtaud manipud ti maika-2 a siglo SK idiay Tsina.[2]
Ti moderno nga industria ti ubaas ken papel ket global, a ti Tsina ket isu ti mangiyun-una ti panagpataud keb ti Estados Unidos ti sumarsaruno.
Dagiti linaon
Pakasaritaan[urnosen | urnosen ti taudan]
Ti kaduogan a naamammuan kadagiti arkeolohiko a pirgis ti asideg a simmarunuan ti moderno a papel ket idi maika-2 a siglo SK idiay Tsina. Ti ubaas a proseso ti panagaramid ti papel ket naigupit kenni Cai Lun, ti maika-2 a siglo AD a korte ti eunoko ti Han.[2] RTi papel ket nasayaat a sukat ti seda kadagiti adu a pangipakatan, ti Tsina ket mabalin a makailuas kadagiti adu a kantidad ti seda, ken nakatulong daytoy iti Nabalitokan a Panawen.
Ti papel ket naiwarwaras manipud iti Tsina babaen ti Tengnga a Daya aginggana ti mediebal nga Europa idi maika-13 a siglo, nga idiay ti ti nakabangonan dagiti nabilegan ti danum a molino ti papel.[3] Idi maika-19 a siglo, ti industrial a panagaramid daytoy ket nangipababab ti pategna, ken nangpakabael ti masa a panangisinnukat ti pakaammo ken nakatulong ti adu kadagiti panagsikko ti kultura. Idi 1844, ti Kanadiano nga inbento a ni Charles Fenerty ken ti Aleman a ni F.G. Keller ket nawayada a nagparang-ay ti proseso para iti panag-ubaas kadagiti sagut ti tarikayo.[4]
Etimolohia[urnosen | urnosen ti taudan]
Ti balikas a "papel" ket etimolohiko a nagtaud manipud ti Latin ti papiro, a nagtaud met manipud ti Griego ti πάπupoς (papuros), ti balikas para iti mula a Cyperus papyrus .[5][6] Ti papiro ket isu ti napuskol, kasla papel a materiales a napataud manipud ti amag ti mula a Cyperus papyrus nga inus-usar idi taga-ugma nga Ehipto ken dagiti dadduma a kultura ti Mediteraneo para iti panagsurat sakbay ti panangipaammo ti papael iti Tengnga a Daya ken Europa.[7] Urayno ti papael ket etimolohiko a nagtaud manipud ti papiro, dagitoy dua ket adu ti paggiddiatanda a napataud ken ti panagrang-ay ti moderno a papel ket mailasin manipud ti panagrang-ay ti papiro. Ti papiro ket "laminado dagiti masna a mula, bayat a ti papel ket napataud manipud kadagiti sagut a dagiti tagikuada ket banaliwan babaen ti panangiyuper a panagpalukneng wenno panagwarwara.[2]
Dagiti nagibasaran ken dagiti nota[urnosen | urnosen ti taudan]
- ^ Hogben, Lancelot. “Panagmaldit, Papel ken dagiti Innipis”. Bennett, Paul A. (ed.) Books and Printing: A Treasury for Typophiles. New York: The World Publishing Company, 1951. pp 15-31. p. 17. & Mann, George. Print: A Manual for Librarians and Students Describing in Detail the History, Methods, and Applications of Printing and Paper Making. Londres: Grafton & Co., 1952. p. 77
- ^ a b c Tsien 1985, p. 38
- ^ Burns 1996, pp. 417f.
- ^ Burger, Peter. Ni Charles Fenerty ken ti Inbensionna a Papel. Toronto: Peter Burger, 2007. ISBN 978-0-9783318-1-8 pp.25-30
- ^ πάπupoς, Henry George Liddell, Robert Scott, Ti Griego-Inggles a Leksikon, iti Perseus
- ^ papiro, kadagiti Diksionario ti Oxford
- ^ "Panangipalplawag ti Papiro". Dictionary.com. Naala idi 2008-11-20.
- Burns, Robert I. (1996). "Paper comes to the West, 800−1400". Iti Lindgren, Uta. Europäische Technik im Mittelalter. 800 bis 1400. Tradition und Innovation (Maika-4 nga ed.). Berlin: Gebr. Mann Verlag. pp. 413–422. ISBN 3-7861-1748-9.
Dagiti silpo ti ruar[urnosen | urnosen ti taudan]
- Midia a mainaig iti Papel iti Wikimedia Commons
- Kasano ti agaramid ti papel?
- Panagaramid ti organiko a papel


text:
BANNER NEWS: P2-M naited kas suporta iti kampania ti Vigan a maibutos iti New7Wonders Cities of the World
VIGAN CITY – Kas suportada iti kampania ti Vigan City a mabutosan a maysa kadagiti pito a baro a pagsidsiddaawan a siudad iti sangalubongan, saggaysa a million ti inted da First District Congressman Ronald Singson ken ni Governor Ryan Singson para iti text voting tapno masigurado a lumsot ti siudad iti daytoy maudi a rikos ti kompetision.
Mismo nga inyawat ni Gov. Singson ti P1 million kadagiti Vigan City officials nga indauluan ni Vice Mayor Lourdes Baquiran ken Konsehal Juan Carlo Medina tapno maaramat iti text voting para iti final round ti kampaniana para iti New7Wonders Cities of the World.
Kinuna ni Singson a no agkurang ti pondo, sidadaan ti gobierno probinsial a mangnayon pay tapno masigurado a mabutosan ti Vigan a maysa iti New7Wonders Cities of the World.
(Flash report: Maysa ti Vigan a nabutosan iti New7Wonders Cities of the World a pakairamanan ti Beirut, Lebanon; Doha, Qatar; Durban, South Africa; Havana, Cuba; Kuala Lumpur, Malaysia; ken La Paz, Bolivia. -Editor)
Iti immun-una nga interbio ti media ken ni Mayor Eva Marie S. Medina, kinunana a back to zero amin dagiti 14 a siudad a limsot iti panagbubutos idi Oktubre 7 ket on equal footing amin dagiti finalists isu nga inwayatda ti all-out campaign tapno lumsot ti Vigan a maysa kadagiti pito a baro a pagsidsiddaawan a siudad iti sangalubongan.
Inyussuat ti city government nga idadauluan ni Mayor Eva Marie S. Medina ti maysa a raffle promo babaen iti text itay nabiit kas paset iti nalawlawa a kampaniana iti maudi a rikus ti panagbubutos para iti New7WondersCities of the World a maiwaragawag inton Disiembre 7.
Pito a sag-P100,000.00 ti maited a gunggona kadagiti texter a mapagasatan a mabunot ti entry numberda.
Kabayatanna, agtultuloy ti panagsangpet dagiti suporta iti daytoy a kampania ti Vigan a mairaman a maysa kadagiti pito a baro a pagsidsiddaawan a siudad iti sangalubongan manipud kadagiti national agencies, nadumaduma a gunglo, prominente nga opisial ken nangato iti takemna iti turay, ken uray dagiti celebrities.
Itay Oktubre, inyussuat met ti gobierno probinsial iti pannakaituding ti maysa nga aldaw a panagpinsan amin nga empleado ti kapitolio a nangitext iti butosda iti Vigan iti New7WondersCities of the World.
“… Aramidentayo amin tapno mapapigsa pay ti kampania ti Siudad ti Vigan para iti New7Wonders Cities of the World,” kinuna ni Singson idinto a dinawatna ti agtultuloy a panagbutos dagiti kailianna babaen ti text tapno dakdakkel pay ti tiansa ti siudad a mangabak.
Kinuna ti gobernador nga iyussuatdanto pay ti final wave ti panagbutos ket saan laeng a doble no di pay triple ti panagbutosda tapno dakdakkel pay ti tiansa ti Vigan a mangabak.
“Masapul a double time ti panagbutostayo…” kinuna ni Singson idinto a dinawatna kadagiti amin a lokal a gobierno a pakaibilangan ti League of Governors of the Philippines iti itutulongda iti kampania ti Vigan City.
Kinuna ni Gov. Singson a no mangabak ti Vigan iti New7Wonders Cities of the World, dakkel ti pagdur-asan ti turismo ken ti ekonomia saan laeng iti Vigan no di pay ti probinsia ken iti sibubukel a pagilian.
Kinuna ti gobernador a text capital ti pagilian iti sangalubongan, isu a dakkel ti tiansa a mangabak ti Vigan City iti New7Wonders Cities of the World.
Iti sabali a bangir, nangted met ni Cong. Singson iti P1 million para iti cell cards a maaramat iti text voting iti final round ti kampania.
Kinuna met ni Cong. Singson a no mangabak ti Vigan a maysa iti New7Wonders Cities of the World, umadu dagiti negosiante nga umay mangipasdek iti negosioda iti probinsia.
Innayon pay ni Cong. Singson nga umadu dagiti turista a makatulong iti panagdur-as ti ekonomia ti pagilian.#


text:
Friday, November 3, 2017
MAIPAPAN ITI SPED CHILDREN TI TOPIKO ITI 4 Ps ITATTA A BULAN
Cabugao, Ilocos Sur – Iti pannakiuman ti Web In-Action, impakaammo dagiti Staff ti Opisina ti Municipal Operations Office (MOO) ti 4 Ps Program, Municipal Link-Cabugao nga itultuloyda nga isaksaknap ti pakabuklan ti programa ti Salun-at ken Nutrision iti pagnaedan dagiti kameng ti 4 Ps kadagiti barangay ti Munisipalidad ti Cabugao ket sapasapenda manen a mapan adalan dagiti 4 Ps ita a bulan ti Nobiembre 2017. Mailektiur ti topiko maipapan iti “Pagpapalaki at Pagkalinga sa mga Batang may Kapansanan”.
Innayonda a makiko-koordinarda latta kadagiti Opisiales ti Barangay/Parent Leaders a katinnulongda a mangorganisar iti Family Development Session (FDS) para iti Topiko nga imitingda kadagiti 4 Ps para iti dayta a bulan.
Iti manon a bulan a pannakaangay ti Family Development Session (FDS) kadagiti barangay ket nasursuron dagiti Parent-Leaders ti tumakder iti bukodda a panangtarawidwid iti miting ken seminar iti masakupanda.
Ita a bulan ti Nobiembre 2017, madutokan dagiti aglektiur manipud iti maseknan nga Ahensia/Opisina iti ket mapagkaykaysaanda a maysa a Topiko latta ti binsaenda kadagiti Family Development Session-da tapno nadardaras a maawatan dagiti kliente ken epektibo iti maaramid nga evaluation a maisayangkat kalpasanna. Nalaklaka pay a maawatan dagiti adalanda a 4 Ps no dagitay kabisadoda/naipanawen a Topiko/Situasion iti maiyad-adal kas parte iti Values Formation ti Programa.
Dagitoy nga aksion ken inisiatiba ket maigapu iti agtultuloy a panangtarabay kadakuada ti Gobierno Munisipal iti panangidaulo ni Mayor Josh Edward S. Cobangbang iti pannakikammayetna iti Ahensia ti DSWD iti napintas a maaramidan dagiti programa a maisaksaknap kadagiti barangay tapno maragpat iti sapasap a panagrang-ay iti Pamilia ken umili. # (Web In-Action)
Innayonda a makiko-koordinarda latta kadagiti Opisiales ti Barangay/Parent Leaders a katinnulongda a mangorganisar iti Family Development Session (FDS) para iti Topiko nga imitingda kadagiti 4 Ps para iti dayta a bulan.
Iti manon a bulan a pannakaangay ti Family Development Session (FDS) kadagiti barangay ket nasursuron dagiti Parent-Leaders ti tumakder iti bukodda a panangtarawidwid iti miting ken seminar iti masakupanda.
Ita a bulan ti Nobiembre 2017, madutokan dagiti aglektiur manipud iti maseknan nga Ahensia/Opisina iti ket mapagkaykaysaanda a maysa a Topiko latta ti binsaenda kadagiti Family Development Session-da tapno nadardaras a maawatan dagiti kliente ken epektibo iti maaramid nga evaluation a maisayangkat kalpasanna. Nalaklaka pay a maawatan dagiti adalanda a 4 Ps no dagitay kabisadoda/naipanawen a Topiko/Situasion iti maiyad-adal kas parte iti Values Formation ti Programa.
Dagitoy nga aksion ken inisiatiba ket maigapu iti agtultuloy a panangtarabay kadakuada ti Gobierno Munisipal iti panangidaulo ni Mayor Josh Edward S. Cobangbang iti pannakikammayetna iti Ahensia ti DSWD iti napintas a maaramidan dagiti programa a maisaksaknap kadagiti barangay tapno maragpat iti sapasap a panagrang-ay iti Pamilia ken umili. # (Web In-Action)
Posted by Bayan ng Cabugao, Ilocos Sur at 2:07 PM
Subscribe to: Post Comments (Atom)


text:
Kabo Berde
(Naibaw-ing manipud iti Cape Verde)
Katkategoria:
- Kabo Berde
- Dagiti pagilian idiay Aprika
- Dagiti purpuro ti Taaw Atlantiko
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti estado a kameng ti La Francophonie
- Dagiti dati a kolonia ti Portugal
- Dagiti pagilian nga isla
- Dagiti isla ti Amianan a Taaw Atlantiko
- Is-isla ti Aprika
- Dagiti isla ti Macaronesia
- Dagiti liberal a demokrasia
- Dagiti pagilian ken teritorio nga agsasao ti Portuges
- Dagiti republika
- Dagiti estado ken teritorio a nabangon idi 1975
- Dagiti estado a kameng ti Kappon ti Aprika
- Dagiti estado a kameng ti Komunidad ti Pagpagilian ti Pagsasao a Portuges
- Dagiti estado a kameng ti Nagkaykaysa a Pagpagilian


text:
Monday, February 5, 2018
OHANA MEDICAL MISSION, NAANGAY DITOY CABUGAO
Cabugao, Ilocos Sur – Naangay ti OHANA Medical Mission of Hawaii ditoy ili a Cabugao, Ilocos Sur babaen iti panangesponsor ti Pamilia Sonido, Pula ken iti LGU-Cabugao nga idauluan ni Mayor Josh Edward S. Cobangbang.
Indauluan ida ni Dr. Charlie S. Sonido, M.D. dagiti Medical Staff iti naaramid a panagagas idi aldaw ti Pebrero 2, 2018 iti mismo a Rural Health Unit (RHU) Building, Cabugao, Ilocos Sur.
Dupudop ti napan nagpaagas nga umili tapno gundawayanda ti maipaay a libre a medical treatment ket nakategoria dagiti nagagasanda iti Adult Medication, Dental, Surgery (Minor kas iti operasion ti cysts ken circumcision), Pedia, BP, ENT, OB-Gyne ken Glucose Count.
Umuna nga aramiden ti agpaagas ti agrehistro iti naisibar a lamisaan a pagrehistruan ket maikkan ti Patient Information Form a napirmaan nga ipakita ti maseknan kadagiti agrebbeng a Dodoktor/Medical Personnel ken iti Konsultasion. Sisasagana met dagiti kameng ti Pharmacy a mangipaay kadagiti mainugot nga agas nga alaen ti pasiente.
Timmulong met dagiti Medical Personnel ti RHU Cabugao nga idauluan ni Dr. Mark-Lawrence T. Tirao, OIC Municipal Health Officer kadagiti bisita a Dodoktor.
Daytoy a tignay-sibiko ken medikal ket maar-aramid para kadagiti umili ti Cabugao, Ilocos Sur a mabenepisiaran kadaytoy babaen iti pannakikammayet ti Gobierno Munisipal nga idauluan ni Mayor Josh Edward S. Cobangbang iti daytoy a Medical Mission.
Naaramid pay ti Luncheon ken nga insagana ti LGU-Cabugao kadagiti sangaili a taga-ballasiw taaw iti SB-ABC Hall kas panangiparikna ti nabara a panangsarabo ti Pamilia-LGU Cabugao ken dagiti umili ti Cabugao, Ilocos Sur kadakuada.
Tinarabay dagiti Opisiales ti LGU-Cabugao dagiti kameng ti Medical Mission iti nagmalem a panagagasda. # (Web In-Action)
Posted by Bayan ng Cabugao, Ilocos Sur at 12:39 PM
Subscribe to: Post Comments (Atom)


text:
MAYSA ni Arsenio Salvador kadagiti bigbigek a kalawaan iti creative mind a mannurat nga Ilokano. Kasla burayok a di maatianan ti creative mind daytoy a tao. Diak pay ngata makakikit. Kunam la no petpetna ti sibubukel a lubong ta kankanayon a baro dagiti idea nga agtaud iti plumana. Wen, umapalak man kenkuana. Saan laeng a basta baro ti idea nga idatagna no di pay nakabilbileg a kumpet iti muging ti asinoman. Kasla magneto a saan a maliklikan a basaen.
Publisher iti pagiwarnak sadiay probinsia ti Quirino ken Isabela ken iti Baguio City. Barangay Bulletin. Barangay Journal, dagita ti nagan ti pagiwarnakna. Bangolan a mannurat iti Bannawag. Bangolan a radio scriptwriter. Isu ti nangputar iti nalatak a serialized iti radio ken naipelikula a napauluan iti “Zhimatar.”
No mabalbalin, saan nga agsurat ni Arsenio kadagiti naintagalogan (Ilukogalog), a kas kadagitoy: naglinis (nagdalus) kumusta (mag-an), aso (angilan) ken dadduma pay. Adda latta daydiay termino a patneng nga Iluko a katukad dagiti naintagalogan wenno nain-inglisan a balikasna.
Manipud iti English (Iluklish): titser (mannursuro), sori (ladingitek), may pren (gayyem), ken dadduma pay
Nagkaduakami ken Manong Arsing (awagko kenkuana) iti Mt. Province Broadcasting Corporation a kas radio scriptwriter manipud idi 1991-1997.
“Nauuneg dagiti balikasna, diak a maawatan!” reklamo ti madre nga editormi. Ta adda met editormi kadagiti script, kunayon sa. No saan a mabalin, ma-reject met ket maisubli.
Nariri met a madre.
“Adda met target audiencena, sister. Dagiti lallakay ken babbaket. Isuda ti makaawat kadagiti balikasna. Maymayat ta balanse,” inrasonko.
Iti panagsarsaritami ken Manong Arsing maipapan iti ortograpia, nadakamatna dagiti nalalaing a mannurat idi a kas kada Leon C. Pichay, Mariano Guerlan ken dadduma pay a di simmurot iti naintagalogan, nain-inglisan ken nainkastilaan a balikas.
Kunana (Mang Arsing) a no mabalin la koma, dagiti maparnuay nga Iluko ket manipud met laeng iti Iluko a saan ket a nagtaud manipud iti English ken Tagalog wenno aniaman a lengguahe.
Kas pagarigan koma, dagitoy:
Ken adu pay dagiti termino iti Iluko a nasken a pure Iluko laeng koma ti pagtaudanna met laeng a saan a dagiti ganggannaet a lengguahe. Total, kunana, adda met kaimudingan dagitoy a balikas iti Iluko, apay nga umadawtayo pay laeng kadagiti ganggannaet?
“Nasaok met daytoyen ken ni Apo Juan SP. Hidalgo, Jr.,” kunana pay idi. “Ania ti makunam?” inkidagna kaniak.
Ania ngarud ti makunak nay? Ingngilangilko laengen ti isemko. Adda kad’ karbengan nga agkomento ti agdadamo a mannurat maipapan iti ortograpia? Nakurang pay a sangadram a danum ti ininumko isu a nagulimekak lattan.
[ Adda tuloyna ]


text:
CAMP PRES. ELPIDIO QUIRINO, BANTAY, Ilocos Sur – Manamnama ti pannakasolbar dagiti sumagmamano a kaso ti pammapatay iti Ilocos Sur iti pannakatiliw ti maysa a notorious gun-for-hire iti Brookspoint, Aurora Hill, Baguio City idi Hulio 16, segun iti provincial director ditoy.
Kinuna ni Police Senior Supt. Reynante Partible, provincial director, a maiwayat ti cross matching ti paltog a natiliw iti ikut ni Manuel Murao Rivera, 43, residente iti Barangay Barraca, Bangar, La Union tapno makita no naaramat daytoy kadagiti pammapatay iti Ilocos Sur.
“… Naala iti ikut ni Manuel Rivera ti maysa a cal .45 ket daytoy ti mai-cross matching iti provincial police office crime laboratory tapno ma-trace no nausar daytoy kadagiti shooting incident ditoy probinsia ken uray pay kadagiti sabali a lugar,” kinuna ni Partible iti eksklusibo nga interbio kenkuana ni Eugene Paet ti DWRS Radio itay nabiit.
Impakaammo pay ni Partible nga iti follow-up operation nga insayangkat dagiti operatiba ti provincial police office, natiliw met iti Barangay Barraca, Bangar, La Union ni Francisco Macanis, maysa met laeng nga akusado iti murder.
“Agsipud ta awan ti kasona iti Ilocos Sur, ket iti Balaoan, La Union ti nakaikasuanna, impaima dagiti elemento ti PPO ti Ilocos Sur iti PPO, La Union,” kinuna ni Partible.
Iti report ni Police Senior Supt. Ferdinand O. Divina, hepe ti 1st Regional Criminal Investigation and Detection Unit (1RCIDU), natiliw ni Rivera babaen dagiti nagtipon nga elemento ti Ilocos Sur CIDT nga indauluan ni Police Chief Inspector (PCI) Arbel Mercullo; La Union CIDT nga impanguluan ni PCI Helson Walin; 1RCIDU iti panangidaulo ni Police Inspector Ace D. Verzosa; Baguio City CIDT nga indauluan ni PCI Jerry T. Fernandez; Baguio City Police Office; La Union Police Provincial Office Special Operations Group; Ilocos Sur Provincial Public Safety Company; ken ti Regional Intelligence Office 1 nga indauluan ni Police Superintendent Michael Astrera.
Nakumpiska iti ikut ni Rivera ti maysa a Federal Model 1911 cal .45 pistol, tallo a magazine assembly para iti cal .45, 51 a bala ti cal .45, maysa a magasin pouch, ken maysa a nangisit a holster.
Naaresto ni Rivera babaen ti bileg ti tallo a warrants of arrest: ti inyisio ni Judge Gabino Balbin, Jr. ti Regional Trial Court, Branch 23, Candon City a napetsaan iti Abril 15, 2009 para iti double murder; ti inyisio ni Judge Victor O. Concepction ti RTC Branch 66, San Fernando City a napetsaan iti Enero 4, 2011 para iti murder (awan ti nairekomenda a piansana); ken para iti sabali a kaso ti murder nga inyisio ni Judge Manuel R. Aquino ti RTC Branch 34, Balaoan, La Union a napetsaan iti Mayo 9, 2011.
Kameng ni Rivera iti Maala Group, maysa a notorious a grupo a nainbolbar iti gun running, gun-for-hire ken panagkikil.
Nairaman ni Rivera iti listaan ti Most Wanted Persons (MWP) iti Region I ket addaan iti P140,000 a gunggona para iti pannakatiliwna. Isu pay ti Top Most Wanted Person iti Ilocos Sur nga addaan met laeng iti gunggona a P140,000 ti makatiliw kenkuana. Karaman pay ti naganna iti target list ti La Union Criminal Investigation and Detection Team (CIDT).#


text:
Sinurat ni Jose Edwin S. Sajonia
MAKAPADANAG ti naipadamag iti telebision idi rabii ti Hunio 27, 2012 nga adda 5 milion iti populasion ti Pilipinas nga agob-obra a naganus pay laeng ti tawenda. Mairaman ditoyen dagiti “dropouts”, agpalpalama, nayulbod ti tawenna nga agobra iti paktoria, konstruksion wenno talon.
Iti dayta a kasapada nga agtrabaho, kaadduanna a magundawayan dagitoy. Kas iti nababbaba a sueldo, basbassit (wenno awan pay a benepisio a kadawyan a mait-ited kadagiti regular a mangmangged wenno empleado. Ngem ania ngarud, uray makita dagiti naganus pay a trabahador ti pannakaikapisda, an-anusanda lattan piman agsipud iti nakaro a kinakurapay ti panagbiagda. Kadakuada, nasaysayaaten ti adda bassit a maganaran ngem iti agmalmalem a nakamulagat a dida ammo ti pagtaudan ti kanenda iti inaldaw.
Maselselebraran ti Aldaw ti Trabaho iti kada Mayo 1 ti kada tawen. Nadayaw ti panggepna ta itandudona ti pateg ti trabaho a pangbiag iti kaamaan ket maited ti umisu a katukad ken benepisio ti pagbannoganda. Agkinnaawatan dagiti obreros ken agpatpatrabaho babaen ti panangibabaet ti gobierno ken sektor ti labor. Ngem di ania a mapagpapatangan ti maipapan ti child labor iti baet a maikaniwas daytoy iti linteg ken maikurkurimed ti pannakaaramidna. Nupay ikarkarigatan ti gobierno nga ikkaten wenno lapdan daytoy nga isyo ti panagtrabaho, saan a malapdan a rumsua gapu iti nagkaadu a makagapu.
Dumakdakkel a problema ti child labor ken addan dagiti kaso a pannakaabuso dagiti ubbing a trabahador, nangruna dagiti babaonen wenno dagiti agobra iti talon.
Kakaruan iti siudad nangruna iti Kamanilaan ta menor de edad ti dadduma nga agkalkallautang nga agsapul tapno laeng agbiagda. Saan met a mabalin nga akomodaren ti maseknan nga ahensia kas iti DSWD amin kadagitoy. Awan ti pagkunaam ti laing dagiti agpanpanday-linteg a nangbukel iti linteg a mangprotektar kadagitoy ngem saan a malapdan nga adda dagiti ubbing a mapabaklayan iti nadagsen a trabaho iti baet ti kinaganusda.
No maminsan, adda sungsungbatan dagiti nagannak ta amin a banag ket mangrugi iti ikub ti pamilia. Ngem iti sanguanan ti kinakurapay a manglenglengnges iti pamilia, agkamtud la ketdi dagiti nagannak a mangited kadagiti kasapulan dagiti annakda, kas iti panagbasada ken pannakapatanorda nga agbalin a mapagwadan nga umili. Adu dagiti kaso dagiti ubbing a saan a makaadak iti pagadalan gapu ta di kabaelan dagiti nagannak a pagadalen ida. Imbes nga iti pagadalan koma ti ayanda, addada ketdi iti kataltalonan a tumulong iti amada nga agraep, agkames, agani ken dadduma pay a nadagsen a trabaho. Dagiti dadduma met, sumrekda a babaonen, para bagkat iti tagilako iti tiendaan, para masa wenno para bunag kadagiti semento kadagiti konstruksion. Kapilitan nga aramidenda daytoy tapno laeng matulonganda dagiti dadakkelda ken dagiti dadduma a kakabsatda.
Imbatad ti maysa a sikologo a kangrunaan koma a maasikaso ti pangrugian a kasasaaad (ubing iti pamilia) tapno iti panagdakkel ti ubing ket maisaganaan met iti natibker a pundasion a mangsaranget iti nangatngato a pagrebbengan. Saan ketdi a ganusen ti mangipakat ti pagrebbengan ta iti linteg ti tao ken Dios, saan pay a maipanawen. Pannarabay ken panangiturong ti kasapulan ti ubing saan ket a mausar a maisangol iti pagrebbengan a baklayen dagiti nataengan.
Adda dagiti nataengan a pannakalualoda ti “sadut” a balikas no dida mabaon ti ubing. Natural a masursuro met dagiti ubbing ken agtutubo a serbian ti bagbagida wenno agsakdo, agiyasideg ti pagaron, mangiyakar ken ni Sawak wenno ti kalding, mangpakan ken ni Pugot idiay ubong. Gagangay laeng dagitoy a pagibaonan tapno makasursuro met nga agobra ken tumulongda. Ngem no iti ruar ti pagtaenganen ti pagobraan ti ubing sa ket nasursurok pay ngem walo nga oras ti panagobrana, panagabuso daytan iti karbengan ken naganus a bagina. Kas kuna tay pagsasao: Awan ti adipen no awan ti agpaadipen. Adu dagiti ubbing a kaarig adipen ti kayariganda gapu iti kinadagsen ti trabahoda gapu iti panagabuso dagiti amoda a di mangipirpirit nga addaanda met iti kalintegan ken respeto a kas tao.
Kas nadakamaten, addan dagiti naipasa a linteg ti pagilian tapno masalakniban dagiti ubbing iti pannakaabuso, nangruna iti trabaho. Ngem yan ti paitna, mapaliiw a nakurang ti pannakaipakat dagitoy a linteg ket adu latta dagiti ubbing a biktima ti pannakaabuso.
Kaanonto nga agtignay dagiti agtuturaytayo a mangipakat iti natangken a ngipen ti linteg tapno mapasardeng ti problema ti child labor?#


text:
Tuesday, August 11, 2015
MATH CLASS MANEN, UMUNA A SABADO TI SCHOOL YEAR 2015-2016
Cabugao, Ilocos Sur – Segun kadagiti Nagannak/Guardians a napan nagbantay idi Agosto 8, 2015 ket saan a panagtaktak ti panagsakripisioda a mangbantay ken mangtarabay kadagiti annakda iti maang-angay a Math Class kadagiti pageskuelaan ti Cabugao DepED District iti intero a Munisipalidad ti Cabugao ita a bulan ti Agosto 2015. Dagiti dua a dadakkel a pageskuelaan a pakaangayan ti nasao a Math Class ket iti Cabugao North Central School ken iti Cabugao South Central School a pannakasentro dagiti pageskuelaan.
Iti pannakiuman ti Web In-Action idi Agosto 8, 2015, imbatad dagiti kaaduan a nagannak kadagiti napili nga ubbing a naanus a nagbantay iti ruar iti klase a maragragsakanda ta maipamaysa a masanay dagiti annakda iti Subject a Math ken manayonan ti panagtalek dagiti ubbing kadagiti bagbagida gapu ta adda pakaidumaanda a kabaelan iti kaaduan a kaeskuelaanda.
Kadagiti met ubbing a nairaman kadaytoy a panagsanay ket kayatda met a takuatan ti kabaelanda ken maibilang a parte ti pannakadisiplinada daytoy nga aktibidad nga iwayat ti DepED.
Innayon dagiti mangisursuro a nupay silulukat daytoy a pagenrolan dagiti interesado nga ubbing ken nagannak, maobserbaran a kaaduan kadagiti nagenrol ken agdama nga agbasbasa ket pagduyosanda ti Matematika ken isuda ti kaaduan a nalaing iti klaseda iti pageskuelaanda nangruna iti Science Subject ken isuda pay ti kaaduan a maikonkontes iti sabali nga asignatura iti Distrito ken iti Division Level. # (Web In-Action)
Iti pannakiuman ti Web In-Action idi Agosto 8, 2015, imbatad dagiti kaaduan a nagannak kadagiti napili nga ubbing a naanus a nagbantay iti ruar iti klase a maragragsakanda ta maipamaysa a masanay dagiti annakda iti Subject a Math ken manayonan ti panagtalek dagiti ubbing kadagiti bagbagida gapu ta adda pakaidumaanda a kabaelan iti kaaduan a kaeskuelaanda.
Kadagiti met ubbing a nairaman kadaytoy a panagsanay ket kayatda met a takuatan ti kabaelanda ken maibilang a parte ti pannakadisiplinada daytoy nga aktibidad nga iwayat ti DepED.
Innayon dagiti mangisursuro a nupay silulukat daytoy a pagenrolan dagiti interesado nga ubbing ken nagannak, maobserbaran a kaaduan kadagiti nagenrol ken agdama nga agbasbasa ket pagduyosanda ti Matematika ken isuda ti kaaduan a nalaing iti klaseda iti pageskuelaanda nangruna iti Science Subject ken isuda pay ti kaaduan a maikonkontes iti sabali nga asignatura iti Distrito ken iti Division Level. # (Web In-Action)
Posted by Bayan ng Cabugao, Ilocos Sur at 8:31 AM
Subscribe to: Post Comments (Atom)


text:
Kas immunan a nadakamatko, saan a napukaw ti arapaapko a magun-odko ti arapaapko a pumangal iti nangato a puesto iti panagserbik a mangisursuro.
Kas panagsaganak, nagbalinak nga aktibo kadagiti aktibidad iti pagadalan. No adda dagiti seminar wenno workshop, masansan a maysaak kadagiti maibaon a makipartisipar. Paggastusan dagitoy, ngem ammok a makatulongda iti pananggun-odko iti arapaapko nga umasenso iti posision ken sueldo. Dakkel ngamin ti puntos dagiti seminar ken workshop iti ranking dagiti agngayangay a maipromot iti puestoda.
Kasta met a no adda dagiti pasalip iti distrito, iti dibision ken uray iti rehion, maysaak kadagiti maibaon a mangkuyog kadagiti makipartisipar nga ubbingmi. Dakkel met ti puntos dagitoy iti ranking.
Ngem kadakkelan a puntosko nga umasenso ti kinamannuratko. Kinupikopak ngarud daytoy babaen ti panagsuratko iti Bannawag ken ti itutulongko iti newsletter ti Gumil Ilocos Sur. “Talged” ti newsletter ti gunglomi a mannurat nga initiatibo nga inrusat ni Onofrecia Ibarra a presidentemi idi.
Kinapudnona, saan a mamati ni Miss Rosalina Rondaris a superbisormi a kapaspasigandak da Manang Ofring a maysa a maraem a prinsipal iti maysa a pagadalan elementaria iti Ilocos Sur. Ngamin, mamindua wenno mamitlo daras iti makabulan nga umay agpasiar da Manang Ofring iti eskuela a pagisuruak ket dumagasda iti opisina ni Miss Rondaris tapno ipakadada ti ipapanda iti eskuelami. Ditoy a naammuan ni Miss Rondaris a maysaak a mannurat ket siak ti mangi-stencil ken trouble shooter iti newslettermi a Talged. No adda kurang nga artikulo, siakon ti mangaramid tapno rummuar ti newsletter iti naituding nga iruruarna.
Mabalin a ti kinapasig da Manang Ofring ti nakaawisan ti atension ni Miss Rondaris kaniak. Manipud idin, no adda dagiti maikamakam a reportna, siak ti paayabanna nga agmakinilia. Siak payen no dadduma ti agaramid iti bitlana aglalo no adu ti pakakumikomanna. Nupay kanayonan dagitoy a trabahok, imbilangko a paset ti panagmulak tapno addanto met apitek iti masakbayan.
Masansan met a “bulodendak” dagiti superbisor iti division office tapno tumulongak nga agmakinilia iti annual reportda. Pasaray, agintekak iti division office iti sumagmamano a lawas isu a kasapulan a sabali a mangisursuro ti mangsandi kaniak kadagiti subjectsko.
Idi agangay, iti mismon nga opisina ti division superintendent ti pagtrabahuak.
Kinapudnona, maysa a gapu a naipadaras a naiyalis ni baket gapu iti “kinaasidegko iti dalikan”. Manipud iti Quirino, nagderetso a naiyalis iti Vigan Central School, saan a pulos a nagisuro iti barrio a kas immuna a napasaran dagiti kaadduan a kalugaranmi.
Sakbay dayta, minalem a mapankami iti balay ni Miss Rosalia Albalos a division superintendent idi tapno ipalagipmi ti aplikasion ni baket nga agpababa. Daydi Tata Erning Corpuz a prinsipalmi, ken kinaklasean ni Miss Albalos ti nangkuykuyog kaniak.
Naminsan nga ipapanmi, dinamag ni Miss Albalos no kayatko ti agsubli iti Quirino imbes a ni baket ti maiyalis nga agpababa.
“Awatemon,” inkidag ni Tata Erning kaniak.
“Naggapuak metten idiay, Ma’am,” nakunak. “No adda pannakabalinna, ni koman baket ti agpababa.”
Kadagidi a tiempo, awanen ti tarigagayko nga agsubli pay iti Quirino. Kaniak a biang, adda ti ramutko iti Vigan ket ditoy ti kayatko a pagrangpayaak iti biag ken iti masakbayan dagiti agbalinto a saringitmi ken ni baket.
Diak malipatan daydi a bigat bayat ti panangisagsaganak dagiti abasto nga isang-at ni baket iti panagsublina nga agisuro iti Quirino. Adda naggapo iti baba. Ni Manong Ben, ti messenger iti division office. Papaayabannak ni Miss Albalos. Mapanak kano agimakinilia kadagiti appointment papers dagiti mailugar a mangisursuro.
“Darsem ket maysa ni baketmo a maitransfer,” inkissiim ni Manong Ben.
Kasla nagpayak ti sakak a napan iti division office. Nagreportak ken ni Miss Albalos.
“Tumulongka man, Badong, nga agimakinilia kadagiti appointment papers tapno dagus a mapirmaak. Maysa dita ni baketmo,” kinunana.
“Yes, ma’am!” kinunak. Ania pay, ni baket ti inyunak nga inyaramidan iti appointment papersna a maiyalis iti Vigan District!
Ngem kangrunaan a malagipko ken ni Miss Albalos ti naibalikasna kaniak bayat ti panagtrabahok iti maysa a malem iti opisinana.
“No kayatmo ti umasenso iti posisionmo, Badong, ma-sapul nga agbasaka! Saanka nga agpannuray laeng iti kabaelam! Sayang laeng dayta talentom.” Ammon ni Miss Albalos a maysaak a mannurat ket nagab-abakakon kadagiti pasalip iti sarita.
Nabayag a pinampanunotko dayta. No agbasaak, dakkel a paggastosak. Ngem nautobko ti kinaagpayso ti imbalikas ni Miss Albalos. No awan ti masteralko, dakkel a pakaarusak iti ranking uray impasingkedna ti itutulongna.
Nakaikeddengak: ituloyko ti agbasa iti Baguio babaen ti study leave!
(Adda tuloyna)


text:
STA. LUCIA, Ilocos Sur – Suspetsaen ti maysa nga opisial ti ili a naakaran dagiti taraken a baboy dagiti agnaed iti uppat a barangay ditoy nga ili manipud iti burias a naggapu iti Pangasinan a posible nga addaan iti virus a Porcine Reproductive and Respiratory Syndrome.
Segun ken ni Konsehal Eduardo Tuquero, chair ti committee on agriculture ti konseho munisipal iti daytoy nga ili, kangrunaan a suspetsada a ti nagatang dagiti lumugar a burias manipud iti Pangasinan ti nagtaudan ti virus.
Naipadamag iti kallabes ti kaadda ti sakit ti baboy iti nadakamat a probinsia.
Kinuna pay ni Tuquero bayat ti pannakipatpatang kenkuana ti DZTP a suspetsada pay a dagiti rugit a naidaknir kadagiti naapektaran a barangay idi naglayus ti slaughterhouse iti naudi a panagbagyona ti nagtaudan ti virus a PRRS.
Agdagupen iti nasurok a sangagasut ti natay a baboy idinto a nasurok a 130 ti naapektaran iti panagraira ti virus a PRRS iti sumagmamano a barangay a pakairamanan ti Barangay Buliclic, Pila East, ken Conconig Este ken Angkileng.
Iti report a dimmanon iti DZTP ken daytoy a pagiwarnak, agdagupen iti nasurok a 50 dagiti baboy a natay a nagsakit iti PRRS iti Barangay Angkileng.
Segun iti maysa nga opisial ti Barangay Angkileng, awan ti mairuar a baboy manipud kadagiti naapektaran a barangay a pakairamanan ti lugarda.
Kasta met a naikali a dagus dagiti natay a nagsakit a baboy.
Iti panagpasiar ti DZTP iti daytoy a barangay, naammuan a nasurok a 35 a burias ken 2 a takong ti natay a taraken ni Manang Luciana Fernandez a mapattapatta nga agpateg iti nasurok a P100,000.
Dua a takong ken dua a burias met ti inkali ni Alejo Ballerta idinto a sumaggaysa dagiti dadduma pay a bumarangay.
Segun ken ni Mang Alejo, nasuroken a tallo a lawas ti panagraira ti PRRS iti lugarda.
Kangrunaan a sintoma dagiti nagsakit a baboy ti panagngesngesda ken saanda a pannakatakder.
Naidanon metten iti imatang ti provincial veterinarian ti pannakatay dagiti baboy kadagiti nadakamat a barangay.
Itay Hulio 7, nangala ti beterinario ti probinsia iti sample manipud iti naguneg ti maysa a natay a baboy tapno maamiris iti laboratorio no ania a talaga ti nakatayanda.
Manamnama a maammuan ti resulta ti panagamiris kalpasan ti makalawas.
Maysa a virus ti PRRS a mang-atake iti immune system dagiti baboy nga agtungpal iti kalakada a kapten ti inpeksion ken sakit.
Nupay kasta, segun kadagiti autoridad, saan a maiyakar daytoy a sakit kadagiti tattao.
Ngem maysa a beterinario ti nagkuna a lutuen a nalaing ti karne ti baboy tapno masigurado a matay ti virus a kargana.#


text:
STA. MARIA, Ilocos Sur – Maysa a mangngalap ti naireport a mapukpukaw kalpasan a saan a naggawid manipud timmapog iti baybay idi aldaw ti Septiembre 15.
Inreport ni Gemma Dalgo y De Guzman, 49, fish vendor, ken residente iti Barangay Bia-o ditoy nga ili a mapukpukaw ti kabsatna a ni Flor De Guzman y Dayap, 33, naasawaan, a timmapog iti baybay idi agarup 11:00 ti bigat ti nadakamat a petsa ngem naammuan manipud iti kalugaranda a mangngalap a nasabuagan ti bangkana iti dalluyon idi aggawidda koman iti dayta met laeng a malem.
Kas maibatay iti salaysay Edgardo Dalgo, kadua ni de Guzman a timmapog iti baybay, aggawiddan a tumakdang idi agarup 6:00 ti malem idi sinabuagan ti dakkel a dalluyon ti bangka ni De Guzman a nakaigapuan ti pannakarakrak ken pannakalned daytoy.
Nangiwayat dagiti coast guard, MDRRMC volunteers ken kameng ti kapolisan ti Sta. Maria iti rescue operations ngem iti pannakaisurat daytoy, di pay nasarakan ni De Guzman a mapapati nga impataaw ti napigsa a koriente.#


text:
CANDON CITY -Nakalukaten ti nominasion para iti Model OFW Family Awards itoy a tawen, inwaragawag ti maysa a personnel ti Overseas Workers Welfare Administration (OWWA) itay nabiit.
Kinuna ni Verna Agbayani a manamnama nga aggapu manen iti Ilocos Sur ti mapili a Model OFW Family, kas iti napalabas a tawen.
Segun ken ni Agbayani, mabalin dagiti asosasion, organisasion ken lokal a gobierno ti manginominar kadagiti modelo a pamilia ti OFW a pagpilian iti mapadayawan ita a tawen.
Dagiti sumaganad dagiti pagibasaran iti nominasion: family solidarity, community involvement, success of family members ken success iti family investment. (Danilo Antalan)


text:
BANTAY, Ilocos Sur – Dua a motorista ti nainbolbar iti aksidente maigapu iti panagkarerada iti national highway a sakup ti Barangay Paing, ditoy nga ili idi rabii ti Hulio 19.
Agpada a naitaray iti Metro Vigan Cooperative Hospital, Bantay ti nagmaneho iti TMX a motorsiklo a maysa a Ricky Ramos y Valdez, 33, baro, ken residente iti Barangay Tiagan, San Emilio, Ilocos Sur ken ti insakayna a ni Jomar Nabubos, 25, baro, ken residente iti Barangay Langcuas, San Emilio, ken ti di nainaganan a drayber ti XRM motorcycle gapu kadagiti dunor a sinagrapda maigapu iti nasao nga aksidente.
Segun ken ni Paulo Manuel y Tinaya, 19, traffic controller iti maar-aramid a rangtay a nakapasamakan ti aksidente, agkinkinnamat nga agpalaud ti Honda TMX motorcycle a minaneho ni Ramos ken ti XRM motorcycle a minaneho ti di pay nabigbig a motorista ket iti nasao a construction site, dinungpar ti TMX ti sign board a naikabil iti tengnga ti agpalaud a linia a puon ti nakaikrasanna.
Sinapgid met ti sumarsaruno nga XRM motorcycle ti TMX motorcycle a nakaigapu ti pannakaikrasna.
Intaray dagiti nagresponde a polis ken kameng ti MDRRMC dagiti biktima iti ospital para iti pannakaagasda.#


text:
Pammakada iti Panawen ti Gerra
Inunggona ti rupa ti ubing a lalaki, ket kanayon nga intantanamitimna "awankan, awankan." Jeremy Bowen, BBC News Middle East, Enero 23, 2009
Binirokda ti naganda
kadagiti nagawangan ti bala,
ti ama iti maudi nga unggo
ti anakna iti agmassayagen a katawa.
Binirokda dagiti kinaasinnoda
kadagiti mabugiaw a tapok
nga iti langit ket tumukno
agpaisalakan nga agpaarayat
iti agsayasay a dara dagiti appigud
dara a ginalon a bisibis dagiti kalsada
desdes arubayan talon kinelleng
a balabala ni wayawaya a naimut
galonggalon a dara
ginalon a dara nga iti langit
sumuknor tapno kadagiti ulep
sadiay nga agpasugnod
agreklamo kadagiti abstrakto
nga idea ti gubat wenno kinalinteg
nga amin dagitoy ket agindeg
iti ngudo ti paltog.
Agkan ti ama ti ubing
ket kadagiti marakrak
a kappia sadiay a matay dagiti anug-og
a kadagiti dakulap ket ti karayo ti ubing
ti makaabbukay nga inna panagpasaklot
panagpasarimbaboy a kabulig ti panagdakkel
dagiti kallid wenno panagpadanon dagiti isem
iti pannakasay-op ti nain-amaan a pay-od
nga isangbet iti agsipnget manipud
iti aldaw ken dagiti karit ti agmalem
tapno koma sumangpet saan nga ti ipupusay
no di ti panagilem kadagiti bunga
ti oliva wenno ubas nga iti panagrururos
ket mangpasangbay iti panagkutibeng
ti rikna tapno agkukot iti atag ti lamiis
a kaatag dagiti umbi ken ray-a.
Anansata maigamer iti nasantuan a daga
ti dios ama ti lipat
a dios anak ti panagulimek
a dios espiritu santo ti artek
dagiti kanion a kadagiti kinelleng
ken laem ken siled maimula
tapno iti kanalbuong ket ti batibat
dagiti bangkay ti agsapa.
Diak makaidna, kinuna ti ama
a buyogan dagiti ubing a luana
ti malmalanga dagiti tanamitim,
isuna nga iti basbas ti Allah
ket ti putot dagiti rugso
a kadagiti sellang ket agalipaga
tapno kadagiti araraw
dagiti agdungdung-aw a muezzin
kadagiti moske a kamposanto ti panagsagaba.
Agkan ti ama ti anak:
ulimek a ladingit ti itedna a basbas.
A. Solver Agcaoili
Hon, HI/En 25/09
No comments:
Subscribe to: Post Comments (Atom)


text:
NARVACAN, Ilocos Sur – Imbilin ti mayor ditoy babaen ti maysa nga executive order ti istrikto a pannakamonitor iti implementasion ti Senior Citizens Act of 2000.
Kangrunaan a mamonitor ti pannakaimplementar ti 20% discount para kadagiti senior citizens ditoy nga ili.
Napatulodan iti nasao a pammilin dagiti botika, department stores, restaurants, public utility vehicles a pakairamanan dagiti dyip ken traysikel.
Mamulta dagiti aglabsing iti P500 iti first offense, P1,000 iti 2nd offense, ken P3,000 ken pannakakansela ti business permit para iti third offense.#


text:
Mauritania
Nagsasabtan: 20°N 12°W / 20°N 12°W
Ti Mauritania[7] ket maysa a pagilian idiay Maghreb idiay Laud nga Aprika. Nabeddengan daytoy babaen ti Taaw Atlantiko iti laud, babaen ti Akinlaud a Sahara iti amianan, babaen ti Arhelia iti amianan a daya, babaen ti Mali iti daya ken abagatan a daya, ken babaen ti Senegal iti abagatan a laud. Nainaganan daytoy babaen ti taga-ugma a Berber a Pagarian iti Mauretania,a kalpasan daytoy ket nagbalin a probinsia iti Romano nga Imperio, nupay ti moderno nga estado ket sakupenna ti teritorio nga adayo iti abagatan a laud iti dayta daan a pagarian. Ti kapitoliona ken kadakkelan a siudad ket ti Nouakchott, a mabirukan idiay pantar ti Atlantiko.
Ti gobierno iti Mauritania ket naipatuang idi 6 Agosto 2008, iti maysa a militar a kudeta nga indauluan babaen ni Heneral Mohamed Ould Abdel Aziz. Idi 16 Abril 2009, Ni Heneral Aziz ket nagikkat manipud ti milisia tapno agtaray a kas presidente iti panagbutos iti 19 Hulio, nga isu ket nangabak. Idiay Mauritania agarup a 20% iti populasion ket agbibbiagda iti basbassit ngem US$1.25 iti tunggal maysa nga aldaw.[8]
Dagiti nagibasaran[urnosen | urnosen ti taudan]
- ^ "États généraux de l'Éducation nationale en Mauritanie". Le Quotidien de Nouakchott. Naala idi 6 Pebrero 2012.
- ^ Departamento iti Ekonomia ken Sosial a Pannakibiang a Dibision (2009). "Prospekto ti Populasion ti Lubong, Tabla A.1" (PDF). 2008 a rebision. Nagkaykaysa a Pagpagilian. Naala idi 12 Marso 2009.
- ^ "Mauritania : Lokasion, Mapa, Kalawa, Kapitolio, Populasion, Relihion, Pagsasao – Pakaammo ti Pagilian". Naala idi 6 Agosto 2008.
- ^ a b c d "Mauritania". Internasional a Pundo ti Panguartaan. Naala idi 19 Abril 2012.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ i/mɔrɪˈteɪniə/; Arabiko: موريتانيا Mūrītānyā; Wolof: Gànnaar; Soninke: Murutaane; Pulaar: Moritani; Pranses: Mauritanie; Espaniol: Mauritania), opisial a ti Islamiko a Republika iti Mauritania.
- ^ "UNDP: Pagsurotan ti Panagrangrang-ay ti Nagtagitaoan – Tabla 3: Nagtagitaoan ken matgedan a kinapanglaw (Ti populasion nga agbibiag iti baba ti linia a kinapanglaw (2000–2007))" (PDF). Naala idi 4 Hulio 2010.
- Mauritania
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian a nagbeddengan ti Taaw Atlantiko
- Dagiti pagilian ken teritorio nga agsasao ti Pranses
- Dagiti Islamiko a republika
- Dagiti Islamiko nga estado
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Nagkaykaysa a Pagpagilian
- Militar a diktadura
- Amianan nga Aprika
- Dagiti estado ken teritorio a nabangon idi 1960
- Dagiti pagilian ti Laud nga Aprika


text:
Thursday, November 6, 2014
DUA A PROYEKTO DITOY CABUGAO, NAINAGORASIONAN
Cabugao, Ilocos Sur – Naaramid ti Blessing ken Ribbon-Cutting ti dua a proyekto ti Gobierno Probinsial idi Nobiembre 5, 2014 ditoy ili ti Cabugao, Ilocos Sur.
Umuna a napanan ti grupo da Congressman Ronald V. Singson a binayabay dagiti Municipal Officials nga idauluan ni Mayor Edgardo “Ediboy” S. Cobangbang, Jr. ket sadiay Barangay Lipit a nakaangayan ti Blessing ken Ribbon-Cutting iti pannakaisibro ti Congressman Ronald V. Singson Building iti Lipit National High School nga addaan ti 2 a Classroom.
Naisaruno a nakaaramidan ti Ribbon-Cutting ket iti baro a pasdek ti Barangay Multi-purpose Building sadiay Brgy. Nagsincaoan, Cabugao, Ilocos Sur iti dayta met la a petsa.
Ni Diputado Ronald V. Singson ti Umuna a Distrito ti Ilocos Sur ti kangrunaan a nasangaili ken nanggetteng dagiti laso babaen iti panangbayabay ni Mayor Edgardo “Ediboy” S. Cobangbang, Jr. nga inimatangan dagiti Municipal Officials a naitaripnong agraman dagiti Opisiales ken Kamkameng ti nadakamat a pageskuelaan ken barangay kas panagsaganadda a timmabuno kadaytoy nga aktibidad. # (Web In-Action)
Posted by Bayan ng Cabugao, Ilocos Sur at 11:50 AM
Subscribe to: Post Comments (Atom)


text:
Enero 24
Ti Enero 24 ti maika-24 nga aldaw ti tawen iti kalendario a Gregoriano. Adda pay 341 nga al-aldaw ti nabati aginggana intono maungpot ti tawen (342 kadagiti bisiesto a tawen).
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1917 – Ernest Borgnine, Amerikano nga aktor (pimmusay 2012)
Pimmusay[urnosen | urnosen ti taudan]
- 1965 – Winston Churchill, Umuna a MInistro ti Nagkaykaysa a Pagarian, nagingunaan ti Premio Nobel iti Literatura (naipasngay 1874)


text:
ADU a tulong ti ipapaay ti Philippine Charity Sweepstakes Office (PCSO) kadagiti napanglaw nga addaan iti problema iti salun-at. Ngem iti panagririri wenno saan a panagkikinnaawatan da PCSO General Manager Alexander Balutan, retirado a heneral ti Armed Forces of the Philippines, ken Board Member Sandra Cam, ket mabalin nga agbunga kadagiti kontrobersia a mangapektar ti operasion ti PCSO.
Narugianen iti Senado ti imbestigasion iti kontrobersia iti PCSO nga idauluan ni Senador Panfilo Lacson, Chairman ti Committee on Games and Amusement. Inakusaran ni Cam ni Balutan iti panangisayangkat iti nabarayuboy a Christmas party ti PCSO iti maysa a five-star hotel a nakagastosan iti agarup P6 Million Pesos. Ngem naglibakan dayta ni Balutan. Inakusaranna ketdi ni Cam a daddadaelenna isuna ta kayatna a maala ti kangatuan a puesto iti PCSO tapno maipasolona iti gayyemna a ni Charlie “Atong” Ang, nalatak a negosiante ti sugal, ti panangpataray ti amin nga Small Town Lotteries iti pagilian. Impalgakna nga idi 2016 ket kinuyog ni Cam ni Ang, a napan iti opisinada tapno kayatna nga isu ti mangpataray kadagiti STL, ngem saanda a pinalubosan.
Dinillaw ni Senador Panfilo Lacson ti pannakaangay ti nagarbo a Christmas party ti PCSO iti maysa a five-star hotel ta saan a mayanatup dayta iti sanga ti gobierno a charitable institusion. Binabalawna ti kabassit ti mapaspastrek ti PCSO iti STL iti P1.7 billion a binulan a mabalin a dumanon koma iti P6 Billion.
Nasayaat dagiti paliiw ken kritisismo ni Lacson kadagiti mapaspasamak iti PCSO ta kas government charitable institution ket nasken a dagiti mangimaton ket agbiagda iti kinasimple, saan ketdi a kinabarayuboy kas ti napasamak a nagarbo a Christmas program. Mayanatup unay ti pammabalaw ni Lacson iti mapastrek ti PCSO iti STL a napagbalin a lehitimo nga operasion ti hueteng. Kabisadona ti magansia iti hueteng ta idi isuna ti Hepe ti Philippine National Police idi panawen ni Presidente Joseph Estrada ket isu ti nangimandar iti nainget a kampania kontra hueteng. Kabisadona ti inaldaw a maganansia dagiti mangimanmanehar kadagiti huetengan a napagbalinen nga STL.
Adu nga umili dagiti masmasdaaw iti panaglatak manen ni Atong An iti panangmanehar ti PCSO iti STL kalpasan ti panagulimekna iti adu a tawen. Maipalagip a naglatak ni Ang idi panawen ni Presidente Estrada ta kabayatan ti panagririda gapu iti pannakapataray ti hueteng iti Kailokuan ken ni sigud nga Ilocos Sur Governor Luis “Chavit” Singson. Nasinged nga agpagayam idi da Ang, Singson ken Estrada. Napadisi ken nabalud ni Estrada iti turay. Nabalud met ni Ang iti sumagmamano a tawen.
Nakaskasdaaw ta iti laksid a ti illegal a hueteng a pinadas a pinasardeng ni Lacson idi isuna ti PNP Chief, ken nagbalin a mitsa iti pannakapadisi iti turay ni Estrada, ket in-inut a napagbalin a legal babaen ti STL. Ngem uray nagbalinen a legal ti STL, isu manen ti gapu iti saan a panagkikinnaawatan dagiti opisial iti PCSO a da Balutan ken Cam. Uray legalen ti STL, ket adda pay laeng mapaspasamak nga illegal iti pannakamanehar dagitoy a sugal?
Kagiddan ti bumarbara a susik da Balutan ken Cam, kellaat ti panaglusulos ti sigud a Chairman a ni Jose Jorge Corpuz gapu iti salun-atna. Dagus met a nangdutok ni Presidente Rodrigo Duterte iti baro a PCSO Chairman a ni Anselmo Simeon Pinili, retirado a kameng ti Philippine National Police, ken kaklase ni Balutan sadiay Philippine Military Academy. Iti pannakadutok dagiti retirado a heneral kadagiti dua kangatuan a posision iti PCSO, namnamaen dagiti umili a mapasayaat ti mapastrek ti charitable institution tapno ad-adu dagiti matulongan a napanglaw. Ngem mapasamak laeng dayta no maikkat dagiti kurap nga opisial iti ahensia?
Nabukel ti PCSO idi 1934 kas state lottery company. Maysa daytoy a government-owned and controlled corporation iti salinong ti Office of the President. Mandatona ti agisayangkat iti fund raising ken mangipaay ti pondo para iti health programs, medical assistance and services, ken mangipaay ti tulong iti nasional a panagkasapulan. Dagiti maur-or a pondo ti PCSO ket mapan iti Presidential Social Fund tapno mapadur-as ti social welfare ti pagilian. Dagiti pamataudan ti PCSO iti matgedan ket dagiti Sweepstakes Draw, National Lotteries (Lotto), Small Town Lotteries, ken Horse Racing.
Panawen pay dagiti Kastila idi nangrugi ti loteria iti Pilipinas idi 1833. Ni Jose Rizal ket nangabak pay iti loteria idi nagpaing sadiay Dapitan, ken indonarna ti inabakna para iti proyekto ti edukasion. Idi 1932, inwayat ti American Insular government ti sweepstake tapno makaur-or iti pondo para ti sports projects ti Philippine Amateur Athletic Federation. Naisaruno dagiti pangsuporta iti Philippine Anti-Tuberculosis Society babaen ti National Charity Sweepstakes.
Idi Marso 1935, inaprobaran ni Presidente Manuel L. Quezon ti Act No. 301 nga impasa ti Philippine Legislature idi Oktobre 30, 1934 para ti pannakabukel ti Philippine Charity Sweepstakes, kasukat ti National Charity Sweepstakes. Naamendaran ti corporate charter babaen ti Republic Act 1169 idi Hunio 18, 1954 bababen ken ni Presidente Ramon Magsaysay. Idi Septiembre 1979, naaprobaran ti Batas Pambansa Blg. 42 tapno mapataud ti Charity Fund ken pannakusar dagiti saan a naala a premio. Idi Enero 1995, kabayatan ti panagakem ni Chairman Manuel Morato, nairugi ti umuna nga online lottery iti pagilian babaen ti Lotto. Idi Marso 20, 2006, idi panawen ni Presidente Gloria Arroyo, nayusuat ti Small Town Lottery tapno kompetensiaanna ti hueteng a nalatak a sugal a kombinasion iti dua a numero manipud 1 – 38 a nagbalin a puon ti kurapsion dagiti opisial ken agserserbi iti gobierno.


text:
P500 ti kada bulan ti naituding nga awaten ti maysa a Beneficiary. Agdagup ti tallo a bulan ti naawatda iti tunggal maysa.
Iti pannaki-amad ti Web In-Action idi Hunio 22, 2015, impakaammo ni Mrs. Lydia S. Gazmen, Municipal Social Welfare Development Officer ti LGU-Cabugao nga umabot ti nasurok a maysa a million a pesos (P1,020,000.00) ti dagup ti gatad a naited kadagiti 680 a benepisiario.
Nagatendar iti nasao a pay-out activity da SB Member Atty. Bryan Jett S. Pano, Committee Chair on Social Services; SBM Vicky S. Serna; OSCA Head Mr. Remigio Sunico ken dagiti pannakabagi ti DSWD Region 1 ken kameng ti MSWD Office ti LGU-Cabugao. # (Web In-Action)